               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 14.7.2015
            COM(2015) 336 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (αίτηση του Βελγίου – EGF/2015/003 BE/Ford Genk)

               ΑΙΤΙΟΛΟΓΙΚΗ ΕΚΘΕΣΗ

               ΠΛΑΙΣΙΟ ΤΗΣ ΠΡΟΤΑΣΗΣ

               1.Οι κανόνες που διέπουν τις χρηματοδοτικές συνεισφορές τις οποίες χορηγεί το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) καθορίζονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                (στο εξής: «κανονισμός ΕΤΠ»).

               2.Στις 24 Μαρτίου 2015 το Βέλγιο υπέβαλε την αίτηση EGF/2015/003 BE/Ford Genk για χρηματοδοτική συνεισφορά από το ΕΤΠ, μετά τις απολύσεις
                  2
               στη Ford Genk και σε 11 προμηθευτές και κατάντη παραγωγούς στο Βέλγιο.

               3.Ύστερα από εξέταση της εν λόγω αίτησης, η Επιτροπή συμπέρανε, σύμφωνα με όλες τις εφαρμοστέες διατάξεις του κανονισμού ΕΤΠ, ότι ικανοποιούνται οι όροι για τη χορήγηση χρηματοδοτικής συνεισφοράς από το ΕΤΠ.

               ΠΕΡΙΛΗΨΗ ΤΗΣ ΑΙΤΗΣΗΣ

                        Αίτηση ΕΤΠ

                        EGF/2015/003 BE/Ford Genk

                        Κράτος μέλος

                        Βέλγιο

                        Οικεία/-ες περιφέρεια/-ες (επίπεδο NUTS 2)

                        BE22 (Λιμβούργο)

                        Ημερομηνία υποβολής της αίτησης

                        24 Μαρτίου 2015

                        Ημερομηνία απόδειξης παραλαβής της αίτησης

                        7 Απριλίου 2015

                        Ημερομηνία αίτησης πρόσθετων πληροφοριών

                        7 Απριλίου 2015

                        Προθεσμία για την υποβολή των πρόσθετων πληροφοριών

                        19 Μαΐου 2015

                        Προθεσμία για την ολοκλήρωση της αξιολόγησης

                        11 Αυγούστου 2015

                        Κριτήριο παρέμβασης

                        Άρθρο 4 παράγραφος 1 στοιχείο α) του κανονισμού ΕΤΠ

                        Κύρια επιχείρηση

                        Ford Genk

                        Αριθμός ενδιαφερόμενων επιχειρήσεων

                        12

                        Τομέας/-είς οικονομικής δραστηριότητας

                        (Κλάδος NACE αναθ. 2)
                           3

                        Κλάδος 29 («Κατασκευή μηχανοκινήτων οχημάτων, ρυμουλκουμένων και ημιρυμουλκουμένων»)

                        Αριθμός θυγατρικών, προμηθευτών και κατάντη παραγωγών

                        11

                        Περίοδος αναφοράς (τέσσερις μήνες):

                        1 Σεπτεμβρίου 2014 – 31 Δεκεμβρίου 2014

                        Αριθμός απολύσεων κατά την περίοδο αναφοράς (α)

                        4 881

                        Αριθμός απολύσεων πριν ή μετά την περίοδο αναφοράς (β)

                        230

                        Συνολικός αριθμός απολύσεων (α + β)

                        5 111

                        Συνολικός αριθμός επιλέξιμων δικαιούχων

                        5 111

                        Συνολικός αριθμός στοχευόμενων δικαιούχων

                        4 500

                        Αριθμός στοχευόμενων νέων που βρίσκονται εκτός απασχόλησης, εκπαίδευσης ή κατάρτισης (ΕΑΕΚ)

                        0

                        Προϋπολογισμός για εξατομικευμένες υπηρεσίες (σε ευρώ)

                        10 127 607

                        Προϋπολογισμός για την εφαρμογή του ΕΤΠ
                           4
                         (σε ευρώ)

                        320 000

                        Συνολικός προϋπολογισμός (σε ευρώ)

                        10 447 607

                        Συνεισφορά του ΕΤΠ (60 %) (σε ευρώ)

                        6 268 564

               ΑΞΙΟΛΟΓΗΣΗ ΤΗΣ ΑΙΤΗΣΗΣ

               Διαδικασία

               4.Στις 24 Μαρτίου 2015 το Βέλγιο υπέβαλε την αίτηση EGF/2015/003 BE/Ford Genk, μέσα σε προθεσμία 12 εβδομάδων από την ημερομηνία κατά την οποία εκπληρώθηκαν τα κριτήρια παρέμβασης που ορίζονται στο άρθρο 4 του κανονισμού ΕΤΠ. Η Επιτροπή επιβεβαίωσε την παραλαβή της αίτησης στις 7 Απριλίου 2015, δηλαδή μέσα σε δύο εβδομάδες από την ημερομηνία υποβολής της αίτησης, και ζήτησε πρόσθετες πληροφορίες από το Βέλγιο την ίδια ημερομηνία. Οι εν λόγω συμπληρωματικές πληροφορίες παρασχέθηκαν εντός έξι εβδομάδων από την ημερομηνία της αίτησης. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγηση της συμμόρφωσης της αίτησης με τις προϋποθέσεις για την παροχή χρηματοδοτικής συνεισφοράς, λήγει στις 11 Αυγούστου 2015.

               Επιλεξιμότητα της αίτησης

               Οικείες επιχειρήσεις και δικαιούχοι

               5.Η αίτηση αφορά 5 111 εργαζομένους που απολύθηκαν από την Ford Genk και 11 προμηθευτές και κατάντη παραγωγούς. Η κύρια επιχείρηση δραστηριοποιείται στον οικονομικό τομέα που ταξινομείται σύμφωνα με τη NACE αναθ. 2 στον κλάδο 29 («Κατασκευή μηχανοκινήτων οχημάτων, ρυμουλκουμένων και ημιρυμουλκουμένων»). Οι απολύσεις από την κύρια επιχείρηση εντοπίζονται κυρίως στην περιφέρεια επιπέδου NUTS
                  5
                2 του Λιμβούργου (BE22).

                        Επιχειρήσεις και αριθμός απολύσεων κατά την περίοδο αναφοράς

                        FORD

                        3 701

                        ISS Industrial Cleaning nv

                        23

                        BASF

                        16

                        LEAR

                        201

                        BELPLAS

                        89

                        SML

                        284

                        FACIL

                        34

                        SYNCREON

                        234

                        HENKEL

                        17

                        TRANSPORT SERVICE

                        47

                        IAC

                        171

                        ZENDER

                        64

                        Συνολικός αριθμός επιχειρήσεων: 12

                        Συνολικός αριθμός απολύσεων:

                        4 881

                        Συνολικός αριθμός μη μισθωτών των οποίων διακόπηκε η δραστηριότητα:

                        0

                        Συνολικός αριθμός εργαζομένων και μη μισθωτών:

                        4 881

               Κριτήρια παρέμβασης

               6.Το Βέλγιο υπέβαλε την αίτηση δυνάμει των κριτηρίων παρέμβασης που προβλέπονται στο άρθρο 4 παράγραφος 1 στοιχείο α) του κανονισμού ΕΤΠ, σύμφωνα με το οποίο απαιτούνται τουλάχιστον 500 απολύσεις εργαζομένων κατά τη διάρκεια περιόδου αναφοράς τεσσάρων μηνών σε επιχείρηση κράτους μέλους, συμπεριλαμβανομένων των απολύσεων εργαζομένων από προμηθευτές και κατάντη παραγωγούς και/ή μη μισθωτών των οποίων διεκόπη η δραστηριότητα.

               7.Η τετράμηνη περίοδος αναφοράς για την αίτηση διαρκεί από την 1η Σεπτεμβρίου 2014 έως τις 31 Δεκεμβρίου 2014.

               8.Οι απολύσεις κατά την περίοδο αναφοράς είναι οι εξής:

               –3 701 εργαζόμενοι απολύθηκαν από τη Ford Genk·

               –1 180 εργαζόμενοι απολύθηκαν από 11 προμηθευτές και κατάντη παραγωγούς της Ford Genk.

               Υπολογισμός των απολύσεων και των περιπτώσεων παύσης επιχειρηματικής δραστηριότητας

               9.Οι απολύσεις κατά την περίοδο αναφοράς υπολογίστηκαν ως εξής:

               –4 858 από την ημερομηνία κατά την οποία ο εργοδότης ειδοποίησε προσωπικά τον εργαζόμενο για την απόλυσή του ή για την καταγγελία της σύμβασης εργασίας του·

               –23 από την ημερομηνία της de facto καταγγελίας της σύμβασης απασχόλησης ή της λήξης της.

               Επιλέξιμοι δικαιούχοι

               10.Εκτός από τους εργαζομένους που προαναφέρθηκαν, στους επιλέξιμους δικαιούχους περιλαμβάνονται 230 εργαζόμενοι που απολύθηκαν πριν ή μετά την περίοδο αναφοράς των τεσσάρων μηνών. Οι εν λόγω εργαζόμενοι απολύθηκαν μετά τη γενική ανακοίνωση των προβλεπόμενων απολύσεων στις 22 Οκτωβρίου 2012. Μπορεί να αποδειχθεί σαφής αιτιώδης συνάφεια με το γεγονός που προκάλεσε τις απολύσεις κατά την περίοδο αναφοράς.

               11.Κατά συνέπεια, οι επιλέξιμοι δικαιούχοι είναι συνολικά 5 111.

               Σχέση μεταξύ των απολύσεων και των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης

               12.Προκειμένου να αποδείξει τη σχέση μεταξύ των απολύσεων και των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης, το Βέλγιο υποστηρίζει ότι η ευρωπαϊκή αυτοκινητοβιομηχανία έχει χάσει σημαντικό μερίδιο της αγοράς κατά την τελευταία δεκαετία. Η παραγωγή επιβατικών αυτοκινήτων μειώθηκε κατά 14,6 % στην ΕΕ των 27 κατά την περίοδο 2007-2012. Κατά την ίδια περίοδο, υπερδιπλασιάστηκε το μερίδιο αγοράς της Κίνας στην παραγωγή επιβατικών αυτοκινήτων.

               13.Ένας από τους κύριους παράγοντες αυτής της τάσης είναι η γεωγραφική μετατόπιση της κατανάλωσης που συνδέεται με την παγκοσμιοποίηση, και ειδικότερα η ταχεία αύξηση της ζήτησης στην ασιατική αγορά, από την οποία δεν μπορούν να επωφεληθούν πολύ οι παραγωγοί της ΕΕ, δεδομένου ότι έχουν κατά παράδοση λιγότερο πλεονεκτική θέση σε αυτές τις αγορές. Οι ταξινομήσεις επιβατικών αυτοκινήτων στην ΕΕ μειώνονταν συνεχώς από το 2008 έως το 2012, με μικρή αύξηση μόνο το 2009
                  6
               .

               Κατασκευή επιβατικών αυτοκινήτων - διεθνής σύγκριση (μερίδιο %)
                  7

               14.Στο παραπάνω διάγραμμα παρουσιάζεται η μείωση του μεριδίου αγοράς της ΕΕ για τα επιβατικά αυτοκίνητα από το 2000 έως το 2012. Το μερίδιο αγοράς της ΕΕ μειώθηκε από 32,2 % το 2007 σε 23,2 % το 2012, πράγμα που αντιπροσωπεύει μείωση της τάξης του 28,2 %.

               15.Σε απόλυτους όρους, ενώ η ΕΕ αντιμετώπισε μείωση της παραγωγής επιβατικών αυτοκινήτων κατά 14,6 % κατά την περίοδο από το 2007 έως το 2012, η παγκόσμια παραγωγή αυξήθηκε κατά 18,9 %, κυρίως στην Κίνα (143,3 %) καθώς και σε άλλες οικονομίες της Νοτιοανατολικής Ασίας και της Μέσης Ανατολής.

               16.Η οικονομική και χρηματοπιστωτική κρίση επιδείνωσε την κατάσταση για την ευρωπαϊκή αυτοκινητοβιομηχανία, η οποία παρεμποδίστηκε επίσης από τους περιορισμούς εισαγωγών σε τρίτες χώρες (νέες απαιτήσεις για τη χορήγηση άδειας εισαγωγής, π.χ. στην Αργεντινή και τη Βραζιλία, και αυξανόμενοι εισαγωγικοί δασμοί, π.χ. στη Ρωσία).

               17.Τα αριθμητικά στοιχεία για το Βέλγιο δείχνουν ότι η βελγική αυτοκινητοβιομηχανία έχει υποστεί τον πλήρη αντίκτυπο αυτών των τάσεων, με αποτέλεσμα να μειωθεί η παραγωγή αυτοκινήτων από 596 461 μονάδες το 2011 σε 503 504 μονάδες το 2013 (μείωση της παραγωγής κατά 15,58 %). Οι βελγικές εξαγωγές αυτοκινήτων μειώθηκαν κατά 16,41 % κατά την ίδια περίοδο
                  8
               .

               18.Μέχρι σήμερα, ο τομέας που αντιστοιχεί στον κλάδο 29 της NACE αναθ. 2 («Κατασκευή μηχανοκινήτων οχημάτων, ρυμουλκουμένων και ημιρυμουλκουμένων») έχει αποτελέσει αντικείμενο 21 αιτήσεων για χρήση του ΕΤΠ, από τις οποίες οι 11 επικαλούνταν την παγκοσμιοποίηση του εμπορίου και οι 10 την παγκόσμια χρηματοπιστωτική και οικονομική κρίση.

               Γεγονότα που οδήγησαν στις απολύσεις και στην παύση δραστηριότητας

               19.Το γεγονός που αποτέλεσε την αιτία για αυτές τις απολύσεις είναι το οριστικό κλείσιμο του εργοστασίου της Ford στο Genk, που ανακοινώθηκε στις 22 Οκτωβρίου 2012. Εκτιμάται ότι 8 000 θέσεις εργασίας χάθηκαν στην επαρχία του Λιμβούργου επειδή έκλεισε η εγκατάσταση παραγωγής της Ford (συμπεριλαμβανομένων των έμμεσων απωλειών θέσεων εργασίας). Η διοίκηση της Ford δικαιολόγησε το κλείσιμο του εργοστασίου της Genk με σημαντική πλεονάζουσα παραγωγική ικανότητα κατά περίπου 20 % στο ευρωπαϊκό υποκατάστημα της εταιρείας. Η Ford θα διατηρήσει τρεις γραμμές συναρμολόγησης στην Ευρώπη και θα παράγει μειωμένο αριθμό των μοντέλων Mondeo, S-Max, Galaxy στις εγκαταστάσεις παραγωγής στη Βαλένθια της Ισπανίας.

               20.Το κλείσιμο του εργοστασίου της Ford Genk ήταν απρόβλεπτο, δεδομένου ότι η μελλοντική σύμβαση μεταξύ του εργοδότη και των εργαζομένων αποτέλεσε αντικείμενο διαπραγμάτευσης το 2010, κατοχυρώνοντας την ασφάλεια των θέσεων εργασίας έως το 2020 (η συμφωνία προέβλεπε μείωση των δαπανών προσωπικού κατά 12 %). Τον Αύγουστο του 2012 η διοίκηση της Ford επιβεβαίωσε ότι θα τηρήσει την επιτευχθείσα συμφωνία μέχρι το 2020. Τη δήλωση αυτή ακολούθησαν εικασίες στον Τύπο και τον Οκτώβριο του 2012 η Ford ανήγγειλε το κλείσιμο του εργοστασίου στη Genk.

               21.Μια πρώτη αίτηση για κινητοποίηση του ΕΤΠ αφορούσε τους εργαζομένους που απολύθηκαν από το εργοστάσιο το 2013, η οποία επικαλείται επίσης την παγκοσμιοποίηση και επί του παρόντος βρίσκεται στο στάδιο της εφαρμογής
                  9
               . Η παρούσα δεύτερη αίτηση αφορά τις απολύσεις στο εργοστάσιο Ford Genk που πραγματοποιήθηκαν το 2014 μέχρι την οριστική παύση της λειτουργίας της εγκατάστασης τον Δεκέμβριο του 2014.

               Αναμενόμενες επιπτώσεις των απολύσεων όσον αφορά την οικονομία και την απασχόληση σε τοπικό, περιφερειακό ή εθνικό επίπεδο

               22.Οι οικονομικές επιπτώσεις του κλεισίματος της Ford Genk για την περιφέρεια αναλύθηκε σε μελέτη που εκπονήθηκε από το Knowledge Centre for Entrepreneurship and Innovation (KIZOK) του Πανεπιστημίου του Χάσελτ
                  10
               . Η μελέτη αναφέρει σημαντικές ζημίες για την οικονομία του Λιμβούργου, με συνολική απώλεια περισσότερων από 8 000 θέσεων εργασίας (συμπεριλαμβανομένων των έμμεσων απωλειών θέσεων εργασίας), αύξηση του ποσοστού ανεργίας κατά 1,8 έως 2 ποσοστιαίες μονάδες (έως 29,4 % αύξηση του ποσοστού ανεργίας της περιφέρειας, από 6,8 % σε 8,8 %), μείωση του ΑΕΠ που υπολογίζεται μεταξύ 2,6 και 2,9 % και πιθανή μείωση της παραγωγικότητας της εργασίας κατά 10,9 %, λόγω της μεγάλης σημασίας της αυτοκινητοβιομηχανίας για την παραγωγικότητα της εργασίας στην περιφέρεια. Επιπλέον, θα είναι πολύ δύσκολο για τους πρώην εργαζομένους της Ford να βρουν νέα απασχόληση εξαιτίας των πολύ λίγων θέσεων εργασίας και της μεγάλης συγκέντρωσης της ανεργίας στην περιοχή.

               Στοχευόμενοι δικαιούχοι και προτεινόμενες δράσεις

               Στοχευόμενοι δικαιούχοι

               23.Ο εκτιμώμενος αριθμός των απολυμένων που αναμένεται να συμμετάσχουν στα μέτρα είναι 4 500. Η κατανομή των εργαζομένων αυτών κατά φύλο, ιθαγένεια και ηλικιακή ομάδα έχει ως εξής:

                        Κατηγορία

                        Αριθμός
                           στοχευόμενων δικαιούχων

                        Φύλο:

                        Άνδρες:

                        3 956

                        (87,9 %)

                        Γυναίκες:

                        544

                        (12,1 %)

                        Ιθαγένεια:

                        Πολίτες της ΕΕ:

                        4 474

                        (99,4 %)

                        Πολίτες τρίτων χωρών:

                        26

                        (0,6 %)

                        Ηλικιακή ομάδα:

                        15-24 ετών:

                        19

                        (0,4 %)

                        25-29 ετών:

                        85

                        (1,9 %)

                        30-54 ετών:

                        3 154

                        (70,1 %)

                        55-64 ετών:

                        1 240

                        (27,6 %)

                        άνω των 64 ετών:

                        2

                        (0,0 %)

               Επιλεξιμότητα των προτεινόμενων δράσεων

               24.Οι εξατομικευμένες υπηρεσίες που πρόκειται να παρασχεθούν στους απολυμένους εργαζομένους περιλαμβάνουν τις εξής δράσεις:

               (1)Εξατομικευμένη βοήθεια για την αναζήτηση εργασίας, διαχείριση υποθέσεων και γενικές υπηρεσίες πληροφόρησης

               –Δημιουργία νέου ιστοτόπου: ανάπτυξη ιστοτόπου με βασικές πληροφορίες σχετικά με την υποστήριξη που παρέχεται από τις μονάδες απασχόλησης οι οποίες ορίζονται για τις εταιρείες. Ο εν λόγω ιστότοπος θα είναι ένα πολύτιμο εργαλείο τόσο για τους απολυμένους εργαζομένους όσο και για τους δυνητικούς νέους εργοδότες.

               –Διαχειριστής βασικών λογαριασμών: μεγάλος αριθμός δυνητικών εργοδοτών έχουν εκδηλώσει ενδιαφέρον για την πρόσληψη ορισμένων από τους πρώην εργαζομένους της Ford (κατασκευαστικές εταιρείες, ΜΜΕ, οργανισμοί υγειονομικής περίθαλψης, καθώς και δημόσιοι οργανισμοί). Ένας διαχειριστής βασικών λογαριασμών θα συντονίζει όλες αυτές τις πρωτοβουλίες σε ένα μέτρο με τίτλο «Θέσεις εργασίας για το Λιμβούργο».

               –Σύμβουλοι κοινωνικής παρέμβασης: η υπηρεσία κοινωνικής παρέμβασης θα εξασφαλίσει την πρώτη υποστήριξη και παροχή βοήθειας για τη διεκπεραίωση διοικητικών φακέλων και θα αναλάβει ατομικές συνεντεύξεις για τη δημιουργία του προφίλ κάθε ατόμου που αναζητά εργασία.

               –Ενημέρωση σχετικά με τις επιλογές επαγγελματικής εκπαίδευσης και κατάρτισης: το μέτρο αυτό θα περιλαμβάνει συνεδρίες γενικής ενημέρωσης σχετικά με ευκαιρίες απασχόλησης, για παράδειγμα σε εταιρεία του εθνικού σιδηροδρομικού δικτύου Infrabel. Οι εν λόγω ενημερωτικές συνεδρίες που διοργανώνονται από δυνητικούς εργοδότες ειδικά για τους πρώην εργαζομένους στη Ford θα αποσαφηνίζουν τις ανάγκες για προσόντα στις εταιρείες και θα έχουν ως στόχο να ενθαρρύνουν τους συμμετέχοντες να επιδιώξουν ενεργά απασχόληση στις επιχειρήσεις.

               –Ενεργή καθοδήγηση προσανατολισμένη στην απασχόληση: Μέτρο προώθησης της απασχόλησης στο πλαίσιο του οποίου οι σύμβουλοι έρχονται σε άμεση επαφή με τους εργοδότες προκειμένου να στηρίξουν τους στοχευόμενους αναζητούντες εργασία. Το μέτρο αυτό περιλαμβάνει επίσης επισκέψεις σε εταιρείες για τους δικαιούχους.

               –Εκθέσεις για την απασχόληση: εκθέσεις για την απασχόληση με ορισμένους δυνητικούς μελλοντικούς εργοδότες που προσφέρουν θέσεις εργασίας με βάση τις συγκεκριμένες ικανότητες των απολυθέντων εργαζομένων. Οι εν λόγω εκθέσεις για την απασχόληση θα διοργανωθούν σε συνεργασία με τις επιχειρήσεις επανένταξης προσωπικού και τους οργανισμούς του τομέα.

               –Κατάρτιση για την υποβολή αιτήσεων: Προσφέρονται συνήθεις κύκλοι κατάρτισης στην υποβολή αιτήσεων από τα γραφεία επανατοποθέτησης για την ενίσχυση της θέσης των δικαιούχων στην αγορά εργασίας. Συμπληρωματικά μαθήματα κατάρτισης για την υποβολή αιτήσεων θα πραγματοποιούνται από ειδικευμένες εταιρείες, π.χ. για ειδικές ομάδες-στόχους όπως οι αλλόγλωσσοι και τα μεγαλύτερα σε ηλικία άτομα που αναζητούν εργασία.

               –Πρόσθετες οδηγίες και επίγνωση των ικανοτήτων στο πλαίσιο καθοδήγησης που είναι προσανατολισμένη στην επαγγελματική σταδιοδρομία: διεξοδική έρευνα των ικανοτήτων των δικαιούχων κατά τις διάφορες φάσεις της διαδικασίας επανένταξης. Η εν λόγω έρευνα θα διενεργηθεί για να διευκολυνθεί μια ακόμη πιο εξατομικευμένη βοήθεια στους πελάτες, ανάλογα με τις ανάγκες.

               (2)Κατάρτιση και εκ νέου κατάρτιση

               –Κατάρτιση και ενίσχυση των ικανοτήτων: μαθήματα για όσους αναζητούν εργασία υπό μορφή εξατομικευμένης μάθησης και κατάρτισης σε ευρύ φάσμα τομέων με στόχο τον τομέα των υπηρεσιών και διάφορες βιομηχανίες. Τα μαθήματα κατάρτισης μπορούν να παρέχονται είτε μέσω της «μάθησης στο πλαίσιο ομάδων», όπου όλοι οι συμμετέχοντες έχουν κοινή πορεία, είτε μέσω της «ανοικτής μάθησης», όπου καθορίζονται ατομικοί τρόποι μάθησης. Ορισμένα από τα βασικά μαθήματα κατάρτισης θα παρέχονται από τη φλαμανδική υπηρεσία απασχόλησης και επαγγελματικής κατάρτισης. Πιο εξειδικευμένα μαθήματα κατάρτισης θα οργανωθούν σε συνεργασία με τομεακά ταμεία κατάρτισης, το κέντρο κατάρτισης Syntra στο Λιμβούργο ή θα ανατεθούν σε άλλους φορείς παροχής κατάρτισης. Το μέτρο αυτό θα περιλαμβάνει επίσης βραχυχρόνια ή μακροχρόνια πρακτική άσκηση είτε ως χωριστό μέτρο προώθησης της απασχόλησης είτε ως μέρος ενός προγράμματος κατάρτισης. Η ακολουθούμενη κατάρτιση μπορεί να οδηγήσει σε πιστοποίηση η οποία αναγνωρίζεται από τη φλαμανδική υπηρεσία απασχόλησης ή σε αναγνωρισμένο δίπλωμα εκπαίδευσης.

               –Κατάρτιση από τον πρώην εργοδότη: για περιορισμένο αριθμό πρώην εργαζομένων, η Ford παρέχει ορισμένα μαθήματα κατάρτισης κατά το πρώτο εξάμηνο του 2015. Τα μαθήματα αυτά είναι κυρίως τεχνικής φύσης.

               –Απασχόληση μέσω ατομικής επαγγελματικής κατάρτισης: το μέτρο αυτό θα περιλαμβάνει δραστηριότητες μάθησης στον χώρο εργασίας, που θέτει την κατάρτιση σε ρεαλιστικό πλαίσιο και μειώνει την απόσταση από την απασχόληση για τους αναζητούντες θέση εργασίας. Μετά την κατάρτιση αυτή, οι συμμετέχουσες επιχειρήσεις υποχρεούνται να προσφέρουν στο άτομο που αναζητά εργασία είτε σύμβαση εργασίας αορίστου χρόνου είτε σύμβαση ορισμένου χρόνου με την ίδια τουλάχιστον διάρκεια με την κατάρτιση.

               (3)Επιδόματα και κίνητρα

               –Πριμοδότηση προσλήψεων για τον εργοδότη: από την 1η Ιανουαρίου 2015 οι εταιρείες που δραστηριοποιούνται στην περιοχή της Genk και προσλαμβάνουν στοχευόμενο δικαιούχο μπορούν να λάβουν πριμοδότηση πρόσληψης. Η πριμοδότηση πρόσληψης είναι είτε 2 000 ευρώ είτε 3 000 ευρώ για εργασία πλήρους απασχόλησης, ανάλογα με τα δικαιώματα των αιτούντων εργασία. Παρότι η σύμβαση εργασίας μπορεί να είναι αορίστου χρόνου ή ορισμένου χρόνου, πρέπει να συμπληρωθεί χρονικό διάστημα απασχόλησης τουλάχιστον 12 μηνών κατά τη διάρκεια περιόδου 18 μηνών και ισχύουν οι ακόλουθοι όροι: η απασχόληση δεν μπορεί να αρχίσει πριν από την 1η Ιανουαρίου 2015, η εταιρεία μπορεί να ζητήσει μόνο μία φορά την πριμοδότηση πρόσληψης και η επιδότηση μπορεί να χορηγηθεί μόνο μία φορά ανά εργαζόμενο που έχει απολυθεί. Κατά τη διάρκεια της περιόδου εφαρμογής, ένας εργοδότης που επωφελείται από το μέτρο αυτό δεν μπορεί, συνεπώς, να λάβει πριμοδότηση πρόσληψης από άλλες πηγές για πρόσωπα που απαρτίζουν την ομάδα-στόχο της παρούσας πρότασης.

               25.Οι προτεινόμενες δράσεις που περιγράφονται εδώ αποτελούν ενεργητικά μέτρα για την αγορά εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας.

               26.Το Βέλγιο υπέβαλε τις απαιτούμενες πληροφορίες σχετικά με τις δράσεις που είναι υποχρεωτικές για την οικεία επιχείρηση βάσει της εθνικής νομοθεσίας ή των συλλογικών συμβάσεων. Οι αρχές του Βελγίου επιβεβαίωσαν ότι η χρηματοδοτική συνεισφορά από το ΕΤΠ δεν θα αντικαταστήσει καμία από αυτές τις δράσεις.

               Εκτιμώμενος προϋπολογισμός

               27.Το εκτιμώμενο συνολικό κόστος ανέρχεται σε 10 447 607 ευρώ· από το ποσό αυτό οι δαπάνες για τις εξατομικευμένες υπηρεσίες ανέρχονται σε 10 127 607 ευρώ και οι δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, καθώς και οι δαπάνες ελέγχου και υποβολής εκθέσεων ανέρχονται σε 320 000 ευρώ.

               28.Η συνολική χρηματοδοτική συνεισφορά που ζητείται από το ΕΤΠ είναι 6 268 564 ευρώ (60 % του συνολικού κόστους).

                        Δράσεις

                        Εκτιμώμενος αριθμός συμμετεχόντων

                        Εκτιμώμενο κόστος ανά συμμετέχοντα
                        (σε ευρώ)
                           11

                        Εκτιμώμενο συνολικό κόστος

                        (σε ευρώ)

                        Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ]

                        Δημιουργία νέου ιστοτόπου

                        4 500

                        10 000

                        Διαχειριστής βασικών λογαριασμών

                        4 500

                        7

                        30 000

                        Σύμβουλος κοινωνικής παρέμβασης (SIA)

                        4 500

                        111

                        500 000

                        Ενημέρωση σχετικά με τις επιλογές επαγγελματικής εκπαίδευσης και κατάρτισης

                        4 500

                        20 000

                        Ενεργή καθοδήγηση προσανατολισμένη στην απασχόληση

                        1 000

                        870

                        870 000

                        Εκθέσεις για την απασχόληση

                        4 500

                        30 000

                        Κατάρτιση για την υποβολή αιτήσεων

                        1 600

                        251

                        401 600

                        Πρόσθετες οδηγίες και επίγνωση των ικανοτήτων στο πλαίσιο καθοδήγησης που είναι προσανατολισμένη στην επαγγελματική σταδιοδρομία

                        1 000

                        128

                        128 000

                        Μαθήματα ενδοεπιχειρησιακής κατάρτισης σε κέντρο VDAB

                        1 000

                        2 510

                        2 510 000

                        Κατάρτιση με την ανάθεση μέσω διαγωνισμού

                        400

                        5 020

                        2 008 000

                        Μαθήματα κατάρτισης σε συνεργασία με τομεακά ταμεία κατάρτισης: FTML, LIMOB, LIMTEC

                        422

                        2 287

                        965 324

                        Μαθήματα κατάρτισης σε συνεργασία με το SYNTRA

                        200

                        4 500

                        900 000

                        Περίοδοι πρακτικής άσκησης

                        1 200

                        617

                        739 800

                        Κατάρτιση στη Ford

                        168

                        967

                        162 383

                        Απασχόληση μέσω ατομικής επαγγελματικής κατάρτισης

                        750

                        470

                        352 500

                        Υποσύνολο (α):

                        Ποσοστό της δέσμης εξατομικευμένων υπηρεσιών

                        –

                        9 627 607

                        (95,06 %)

                        Επιδόματα και κίνητρα [δράσεις σύμφωνα με το άρθρο 7 παράγραφος 1 στοιχείο β) του κανονισμού ΕΤΠ]

                        Πριμοδότηση προσλήψεων για τον εργοδότη

                        200

                        2 500

                        500 000

                        Υποσύνολο (β):

                        Ποσοστό της δέσμης εξατομικευμένων υπηρεσιών:

                        –

                        500 000

                        (4,94 %)

                         Δράσεις που προβλέπονται στο άρθρο 7 παράγραφος 4 του κανονισμού ΕΤΠ

                        1. Προετοιμασία

                        –

                        0

                        2. Διαχείριση

                        –

                        100 000

                        3. Ενημέρωση και δημοσιότητα

                        –

                        20 000

                        4. Έλεγχος και υποβολή εκθέσεων

                        –

                        100 000

                        5. Άλλα

                        100 000

                        Υποσύνολο (γ):

                        Ποσοστό επί του συνολικού κόστους:

                        –

                        320 000

                        (3,06 %)

                        Συνολικό κόστος (α + β + γ):

                        –

                        10 447 607

                        Συνεισφορά ΕΤΠ (60 % του συνολικού κόστους)

                        –

                        6 268 564

               29.Το κόστος των δράσεων που προσδιορίζονται στον ανωτέρω πίνακα ως δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ δεν υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών. Το Βέλγιο επιβεβαίωσε ότι οι δράσεις αυτές προϋποθέτουν την ενεργό συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης.

               Περίοδος επιλεξιμότητας των δαπανών

               30.Το Βέλγιο άρχισε να παρέχει τις εξατομικευμένες υπηρεσίες στους στοχευόμενους δικαιούχους την 1η Ιανουαρίου 2014. Επομένως, οι δαπάνες σχετικά με τις δράσεις που αναφέρονται στο σημείο 24 είναι επιλέξιμες για χρηματοδοτική συνεισφορά από το ΕΤΠ από την 1η Ιανουαρίου 2014 έως τις 24 Μαρτίου 2017.

               31.Το Βέλγιο άρχισε να επιβαρύνεται με τις διοικητικές δαπάνες για την εφαρμογή του ΕΤΠ την 1η Σεπτεμβρίου 2014. Συνεπώς, οι δαπάνες για τις δραστηριότητες προετοιμασίας, διαχείρισης, ενημέρωσης, δημοσιότητας, ελέγχου και υποβολής εκθέσεων είναι επιλέξιμες για χρηματοδοτική συνεισφορά από το ΕΤΠ από την 1η Σεπτεμβρίου 2014 έως τις 24 Σεπτεμβρίου 2017.

               Συμπληρωματικότητα με τις δράσεις που χρηματοδοτούνται από εθνικά ή ενωσιακά ταμεία

               Οι πηγές της εθνικής προχρηματοδότησης ή συγχρηματοδότησης είναι κάποια μέρη που περιλαμβάνονται στην παρούσα αίτηση:

               φλαμανδική υπηρεσία απασχόλησης και επαγγελματικής κατάρτισης (VDAB)·

               εθνική υπηρεσία απασχόλησης (RVA)·

               κυβέρνηση της επαρχίας του Λιμβούργου·

               δήμος Genk·

               ταμείο απασχόλησης και κατάρτισης για τη μεταλλουργία του Λιμβούργου (FTML)·

               ινστιτούτο του Λιμβούργου για την κατάρτιση των εργαζομένων στη μεταλλουργία (LIMOB)·

               κέντρο κατάρτισης SYNTRA·

               Ford.

               32.Το Βέλγιο επιβεβαίωσε ότι τα μέτρα που περιγράφονται παραπάνω και τα οποία λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά από άλλα χρηματοδοτικά μέσα της Ένωσης.

               Διαδικασίες για την παροχή συμβουλών προς τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και τις τοπικές και περιφερειακές αρχές

               33.Το Βέλγιο ανέφερε ότι η συντονισμένη δέσμη εξατομικευμένων υπηρεσιών καταρτίστηκε σε διαβούλευση με τους στοχευόμενους δικαιούχους, τους εκπροσώπους τους, τους κοινωνικούς εταίρους, τοπικές, περιφερειακές και εθνικές δημόσιες αρχές και εκπαιδευτικούς φορείς, καθώς και την εταιρεία.

               Σύστημα διαχείρισης και ελέγχου

               34.Η αίτηση περιέχει λεπτομερή περιγραφή του συστήματος διαχείρισης και ελέγχου, η οποία προσδιορίζει τις ευθύνες των εμπλεκόμενων φορέων. Το Βέλγιο ενημέρωσε την Επιτροπή ότι η διαχείριση και ο έλεγχος της χρηματοδοτικής συνεισφοράς θα ασκείται από τους ίδιους φορείς οι οποίοι διαχειρίζονται και ελέγχουν το Ευρωπαϊκό Κοινωνικό Ταμείο στη Φλάνδρα.

               Δεσμεύσεις του οικείου κράτους μέλους

               35.Το Βέλγιο έδωσε όλες τις αναγκαίες διαβεβαιώσεις όσον αφορά τα ακόλουθα:

               –την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στις προτεινόμενες δράσεις και την εφαρμογή τους·

               –τη συμμόρφωση με τις απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις συλλογικές απολύσεις·

               –τη μη λήψη χρηματοδοτικής ενίσχυσης από άλλα ενωσιακά ταμεία ή χρηματοδοτικά μέσα όσον αφορά τις προτεινόμενες δράσεις, καθώς και την αποφυγή οποιασδήποτε διπλής χρηματοδότησης·

               –οι προτεινόμενες δράσεις θα είναι συμπληρωματικές προς τις δράσεις που χρηματοδοτούνται από τα διαρθρωτικά ταμεία·

               –τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.

               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Πρόταση προϋπολογισμού

               36.Το ΕΤΠ δεν υπερβαίνει το μέγιστο ετήσιο ποσό των 150 εκατομμυρίων ευρώ (σε τιμές του 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  12
               .

               37.Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες δράσεις και το εκτιμώμενο κόστος, προτείνει την κινητοποίηση του ΕΤΠ για το ποσό των 6 268 564 ευρώ, το οποίο αντιστοιχεί στο 60 % του συνολικού κόστους των προτεινόμενων δράσεων, προκειμένου να παρασχεθεί χρηματοδοτική συνεισφορά για την αίτηση.

               38.Η προτεινόμενη απόφαση για την κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως καθορίζεται στο σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  13
               .

               Συναφείς πράξεις

               39.Ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς του ποσού των 6 268 564 ευρώ στην αντίστοιχη γραμμή του προϋπολογισμού.

               40.Ταυτόχρονα με την έγκριση της παρούσας πρότασης απόφασης για την κινητοποίηση του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης από το Ευρωπαϊκό Κοινοβούλιο και το Συμβούλιο της προτεινόμενης απόφασης για την κινητοποίηση του ΕΤΠ.

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση
                  (αίτηση του Βελγίου – EGF/2015/003 BE/Ford Genk)

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  14
               , και ιδίως το άρθρο 15 παράγραφος 4,

               Έχοντας υπόψη τη διοργανική συμφωνία, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  15
               , και ιδίως το σημείο 13,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) στόχο έχει να παρέχει στήριξη στους εργαζομένους που απολύονται και στους μη μισθωτούς των οποίων η δραστηριότητα έχει διακοπεί ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθήσει να επανενταχθούν στην αγορά εργασίας.

               (2)Το ΕΤΠ δεν πρέπει να υπερβαίνει το μέγιστο ετήσιο ποσό των 150 εκατ. ευρώ (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου
                  16
               .

               (3)Στις 24 Μαρτίου 2015 το Βέλγιο υπέβαλε την αίτηση EGF/2015/003 BE/Ford Genk για χρηματοδοτική συνεισφορά από το ΕΤΠ μετά τις απολύσεις και την παύση των δραστηριοτήτων (στο εξής «απολύσεις») στη Ford Genk και σε 11 προμηθευτές και κατάντη παραγωγούς. Η αίτηση αυτή συμπληρώθηκε με πρόσθετες πληροφορίες σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών από το ΕΤΠ, σύμφωνα με το άρθρο 13 του εν λόγω κανονισμού.

               (4)Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 6 268 564 ευρώ σχετικά με την αίτηση που υπέβαλε το Βέλγιο,

               (5)Προκειμένου να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να ισχύσει από την ημερομηνία της έκδοσής της,

               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2015, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 6 268 564 ευρώ σε πιστώσεις ανάληψης υποχρεώσεων και σε πιστώσεις πληρωμών.

               Άρθρο 2

               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από την ... [ημερομηνία έκδοσης]*.

                  17Βρυξέλλες,

                  Για το Ευρωπαϊκό Κοινοβούλιο
                        Για το Συμβούλιο

                  Ο Πρόεδρος
                        Ο Πρόεδρος

                     (1)
                  ΕΕ L 347 της 20.12.2013, σ. 855.

                     (2)
                  Κατά την έννοια του άρθρου 3 του κανονισμού ΕΤΠ.

                     (3)
                  ΕΕ L 393 της 30.12.2006, σ. 1.

                     (4)
                  Σύμφωνα με το άρθρο 7 παράγραφος 4 του κανονισμού (ΕΕ) αριθ. 1309/2013.

                     (5)
                  Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).

                     (6)
                  Εξαμηνιαία έκθεση της Ένωσης Ευρωπαίων Κατασκευαστών Αυτοκινήτων 2013.

                     (7)
                  ACEA, Οδηγός τσέπης για την αυτοκινητοβιομηχανία (2013).

                     (8)
                  FEBIAC (Fédération Belge de l'Automobile et du Cycle): http://www.febiac.be/public/statistics.aspx?lang=FR

                     (9)
                  COM(2014) 532 final

                     (10)
                  Universiteit Hasselt, Kenniscentrum voor Ondernemerschap en Innovatie (Prof. Dr. Ludo Peeters και Prof. Dr. Mark Vancauteren: Studie van de Economische Impact van de Sluiting van Ford Genk, Nov. 2012.

                     (11)
                  Προσεγγίσεις με βάση τον αριθμό των συμμετεχόντων και το συνολικό κόστος

                     (12)
                  ΕΕ L 347 της 20.12.2013, σ. 884.

                     (13)
                  ΕΕ C 373 της 20.12.2013, σ. 1.

                     (14)
                  ΕΕ L 347 της 20.12.2013, σ. 855.

                     (15)
                  ΕΕ C 373 της 20.12.2013, σ. 1.

                     (16)
                  Κανονισμός (ΕΕ, Ευρατόμ) αριθ. 1311/2013 για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).

                     (17)
                   Η ημερομηνία θα προστεθεί από το Ευρωπαϊκό Κοινοβούλιο πριν από τη δημοσίευση στην ΕΕ.


               ΕΥΡΩΠΑΪΚΗ ΕΠΙΤΡΟΠΗ
            ?????????, 27.5.2015
            COM(2015) 238 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του μέσου ευελιξίας για τα προσωρινά μέτρα στον τομέα της διεθνούς προστασίας υπέρ της Ιταλίας και της Ελλάδας

               ΑΙΤΙΟΛΟΓΙΚΗ ΕΚΘΕΣΗ

               Ο κανονισμός (ΕΕ, EURATOM) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  1
                επιτρέπει την κινητοποίηση του μέσου ευελιξίας για τη χρηματοδότηση σαφώς προσδιορισμένων δαπανών οι οποίες δεν μπορούν να χρηματοδοτηθούν στο πλαίσιο των διαθέσιμων ανωτάτων ορίων ενός ή περισσοτέρων τομέων του πολυετούς δημοσιονομικού πλαισίου.

               Σύμφωνα με το άρθρο 11 του κανονισμού αριθ. 1311/2013 του Συμβουλίου και με το σημείο 12 της διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  2
               , μετά την εξέταση όλων των δυνατοτήτων ανακατανομής πιστώσεων και αφού έχει εξαντλήσει κάθε αδιάθετο περιθώριο στον τομέα δαπανών Ασφάλεια και Ιθαγένεια (τομέας 3), η Επιτροπή προτείνει την κινητοποίηση του μέσου ευελιξίας. Η κινητοποίηση αφορά ποσό 123 966 698 ευρώ, πέραν του ανώτατου ορίου του τομέα 3 και προορίζεται για να συμπληρωθεί η χρηματοδότηση στον γενικό προϋπολογισμό της Ευρωπαϊκής Ένωσης για το οικονομικό έτος 2016 ενός συνόλου προσωρινών μέτρων στον τομέα του ασύλου προκειμένου να μετριαστεί η άμεση και εξαιρετική πίεση στα συστήματα ασύλου και μετανάστευσης της Ιταλίας και της Ελλάδας, των οποίων το συνολικό κόστος στον προϋπολογισμό του 2016 εκτιμάται σε 150 000 000 ευρώ.

               Οι πιστώσεις πληρωμών που αντιστοιχούν στην προτεινόμενη κινητοποίηση του μέσου ευελιξίας για το 2016 αναμένεται να χρησιμοποιηθούν πλήρως το 2017 και θα εγγραφούν στο σχέδιο προϋπολογισμού για το έτος 2017.

               Η Επιτροπή υπενθυμίζει ότι η δημοσίευση της απόφασης στην Επίσημη Εφημερίδα της Ευρωπαϊκής Ένωσης πρέπει να πραγματοποιηθεί πριν από τη δημοσίευση του γενικού προϋπολογισμού της Ευρωπαϊκής Ένωσης για το οικονομικό έτος 2016.

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               σχετικά με την κινητοποίηση του μέσου ευελιξίας για τα προσωρινά μέτρα στον τομέα της διεθνούς προστασίας υπέρ της Ιταλίας και της Ελλάδας

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  3
               , και ιδίως το σημείο 12,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το άρθρο 11 του κανονισμού 1311/2013 του Συμβουλίου για τον καθορισμό του πολυετούς δημοσιονομικού πλαισίου για την περίοδο 2014-2020
                  4
                έχει θεσπίσει ένα μέσο ευελιξίας μέχρι το ποσό των 471 εκατ. ευρώ (τιμές 2011) ανά έτος,

               (2)Μετά την εξέταση όλων των δυνατοτήτων ανακατανομής πιστώσεων στο πλαίσιο του ανώτατου ορίου δαπανών του τομέα «Ασφάλεια και ιθαγένεια» (τομέας 3) και αφού έχει εξαντλήσει το αδιάθετο περιθώριο, η Επιτροπή προτείνει την κινητοποίηση 123 966 698 εκατ. ευρώ από το μέσο ευελιξίας προκειμένου να συμπληρωθεί η χρηματοδότηση στον γενικό προϋπολογισμό της Ευρωπαϊκής Ένωσης για το οικονομικό έτος 2016, πέραν του ανώτατου ορίου των δαπανών για τον τομέα 3, ενός συνόλου προσωρινών μέτρων στον τομέα του ασύλου για να μετριαστεί η άμεση και εξαιρετική πίεση στα συστήματα ασύλου και μετανάστευσης της Ιταλίας και της Ελλάδας. Το συνολικό κόστος αυτών των μέτρων για το έτος 2016 εκτιμάται σε 150 000 000 ευρώ.

               (3)Οι πιστώσεις πληρωμών που αντιστοιχούν στην προτεινόμενη κινητοποίηση του μέσου ευελιξίας για το 2016 αναμένεται να χρησιμοποιηθούν πλήρως το 2017 και θα εγγραφούν στο σχέδιο προϋπολογισμού για το έτος 2017.

               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2016, χρησιμοποιείται το μέσο ευελιξίας για την αύξηση κατά 123 966 698 ευρώ των πιστώσεων αναλήψεων υποχρεώσεων πάνω από το ανώτατο όριο δαπανών του τομέα «Ασφάλεια και ιθαγένεια» (τομέας 3).

               Το εν λόγω ποσό θα χρησιμοποιηθεί για να συμπληρωθεί η χρηματοδότηση ενός συνόλου προσωρινών μέτρων στον τομέα του ασύλου για να μετριαστεί η άμεση και εξαιρετική πίεση στα συστήματα ασύλου και μετανάστευσης της Ιταλίας και της Ελλάδας.

               Οι πιστώσεις πληρωμών που αντιστοιχούν στην προτεινόμενη κινητοποίηση του μέσου ευελιξίας για το 2016 αναμένεται να χρησιμοποιηθούν πλήρως το 2017 και θα εγγραφούν στο σχέδιο προϋπολογισμού για το έτος 2017.

               Άρθρο 2

               Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

               Βρυξέλλες,

                  Για το Ευρωπαϊκό Κοινοβούλιο
                        Για το Συμβούλιο

                  Ο Πρόεδρος
                        Ο Πρόεδρος

                     (1)
                  ΕΕ L 347 της 20.12.2013, σ. 884.

                     (2)
                  ΕΕ C 373 της 20.12.2013, σ. 1.

                     (3)
                  ΕΕ C 373 της 20.12.2013, σ. 1..

                     (4)
                  ΕΕ L 347 της 20.12.2013, σ. 884.


Σημαντική ανακοίνωση νομικού περιεχομένου

|

52007PC0559

Πρόταση Απόφαση του Ευρωπαϊκου Κοινοβουλίου και του Συμβουλίου για την τροποποίηση της οδηγίας 76/769/ΕΟΚ όσον αφορά τους περιορισμούς κυκλοφορίας στην αγορά και χρήσης μερικών επικίνδυνων ουσιών και παρασκευασμάτων, 2-(2-μεθοξυαιθοξυ)αιθανόλης, 2-(2-βουτοξυαιθοξυ)αιθανόλης, διισοκυανικού μεθυλενοδιφαινυλίου, κυκλοεξανίου και νιτρικού αμμωνίου (τροποποίηση της οδηγίας 76/769/ΕΟΚ του Συμβουλίου) {SEC(2007) 1237} {SEC(2007) 1238}  /* COM/2007/0559 τελικό - COD 2007/0200 */

	Βρυξέλλες, 2.10.2007COM(2007) 559 τελικό2007/0200 (COD)ΠρότασηΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια την τροποποίηση της οδηγίας 76/769/ΕΟΚ όσον αφορά τους περιορισμούς κυκλοφορίας στην αγορά και χρήσης μερικών επικίνδυνων ουσιών και παρασκευασμάτων, 2-(2-μεθοξυαιθοξυ)αιθανόλης, 2-(2-βουτοξυαιθοξυ)αιθανόλης, διισοκυανικού μεθυλενοδιφαινυλίου, κυκλοεξανίου και νιτρικού αμμωνίου (τροποποίηση της οδηγίας 76/769/ΕΟΚ του Συμβουλίου)(υποβληθείσα από την Επιτροπή){SEC(2007) 1237}{SEC(2007) 1238}  ΑΙΤΙΟΛΟΓΙΚΗ ΕΚΘΕΣΗ1. ΠΛΑΙΣΙΟ ΤΗΣ ΠΡΟΤΑΣΗΣΗ οδηγία 76/769/EΟΚ του Συμβουλίου, της 27ης Ιουλίου 1976, περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικίνδυνων ουσιών και παρασκευασμάτων θεσπίζει ένα πλαίσιο για εναρμονισμένους κανόνες σε ολόκληρη την Ευρωπαϊκή Ένωση σχετικά με την κυκλοφορία στην αγορά και τη χρήση των επικίνδυνων ουσιών και παρασκευασμάτων.Η οδηγία 76/769/ΕΟΚ χρησιμοποιείται για τη διαχείριση των κινδύνων που παρουσιάζουν οι επικίνδυνες ουσίες για την ανθρώπινη υγεία και το περιβάλλον. Οι επικίνδυνες ουσίες και τα παρασκευάσματα που αναφέρονται στο παράρτημα I της οδηγίας 76/769/EΟΚ μπορούν να κυκλοφορούν στην αγορά και να χρησιμοποιούνται μόνον υπό συγκεκριμένες συνθήκες.Προτείνεται η διαχείριση των κινδύνων από τις ακόλουθες πέντε ουσίες, μέσω την συμπερίληψής τους στο παράρτημα I της οδηγίας 76/769/EΟΚ:-  2-(2-μεθοξυαιθοξυ)αιθανόλη (DEGME)-  2-(2-βουτοξυαιθοξυ)αιθανόλη (DEGBE)-  διισοκυανικό μεθυλενοδιφαινύλιο·(MDI)-  κυκλοεξάνιο-  νιτρικό αμμώνιο (ΑΝ).Στο πλαίσιο του κανονισμού (ΕΟΚ) αριθ. 793/93, της 23ης Μαρτίου 1993, για την αξιολόγηση και τον έλεγχο των κινδύνων από τις υπάρχουσες ουσίες έχουν πραγματοποιηθεί εκτιμήσεις κινδύνου για τις ουσίες DEGME, DEGBE, MDI και κυκλοεξάνιο. Από τις εκτιμήσεις κινδύνου εντοπίστηκαν κίνδυνοι για την υγεία των καταναλωτών που χρησιμοποιούν παρασκευάσματα τα οποία περιέχουν τις εν λόγω τέσσερις ουσίες. Στις συστάσεις 1999/721/EΚ[1] και 2007/xxx/EΚ[2] της Επιτροπής, που εκδόθηκαν στο πλαίσιο του κανονισμού (EΟΚ) αριθ. 793/93, συνιστάται η επιβολή περιορισμών στην κυκλοφορία στην αγορά και στη χρήση, σε κοινοτικό επίπεδο, βάσει της οδηγίας 76/769/EΟΚ του Συμβουλίου, ως η καταλληλότερη στρατηγική για τον περιορισμό των κινδύνων για τους καταναλωτές.Το νιτρικό αμμώνιο είναι μια ουσία που μπορεί να δράσει ως οξειδωτικός παράγοντας και ο κίνδυνος οφείλεται στην πιθανότητα έκρηξής του όταν αναμειχθεί με ορισμένες άλλες ουσίες. Το νιτρικό αμμώνιο χρησιμοποιείται ευρέως στην ΕΕ ως λίπασμα και τα λιπάσματα νιτρικού αμμωνίου πρέπει να πληρούν ορισμένα ελάχιστα πρότυπα ασφάλειας πριν κυκλοφορήσουν στην αγορά.1.1. Εισαγωγή στις χημικές ουσίες (χημικές ιδιότητες και χρήσεις)1.1.1. 2-(2-μεθοξυαιθοξυ)αιθανόλη (DEGME)Η 2-(2-μεθοξυαιθοξυ)αιθανόλη (DEGME) ανήκει στην ομάδα των γλυκολαιθερών, που χρησιμοποιούνται κυρίως ως συνδιαλύτες σε μεγάλη ποικιλία εφαρμογών. Η ουσία ταυτοποιείται με τον αριθμό CAS 111-77-3 και τον αριθμό EINECS 203-906-6.Η ουσία DEGME χρησιμοποιείται κυρίως ως αντιψυκτικό στο καύσιμο αεριωθούμενων αεροπλάνων. Η DEGME χρησιμοποιείται επίσης ως χημικό ενδιάμεσο, ως βασικό χημικό συστατικό (διαλύτης επεξεργασίας) και ως διαλύτης σε χρώματα και βερνίκια, σε αποξεστικά χρωμάτων, σε προϊόντα καθαρισμού, σε γαλακτώματα αυτοστίλβωσης, σε στεγανωτικά πατωμάτων, σε υγρά υαλοκαθαριστήρων, σε προϊόντα καθαρισμού του δέρματος (σαπούνι) και σε προϊόντα περιποίησης του δέρματος[3].1.1.2. 2-(2-βουτοξυαιθοξυ)αιθανόλη (DEGBE)Η 2-(2-βουτοξυαιθοξυ)αιθανόλη (DEGBE) ανήκει στην ομάδα των γλυκολαιθερών, που χρησιμοποιούνται κυρίως ως συνδιαλύτες σε μεγάλη ποικιλία εφαρμογών. Η ουσία ταυτοποιείται με τον αριθμό CAS 112-34-5 και τον αριθμό EINECS 203-961-6.Η ουσία DEGBE χρησιμοποιείται σε χρώματα, βαφές, μελάνια, απορρυπαντικά και προϊόντα καθαρισμού. Η κύρια λειτουργία αυτού του παράγοντα είναι η διάλυση διαφόρων συστατικών μειγμάτων σε υδατικά και μη υδατικά συστήματα[4].1.1.3. Διισοκυανικό μεθυλενοδιφαινύλιο·(MDI)Το διισοκυανικό μεθυλενοδιφαινύλιο (MDI) αναφέρεται σε έναν αριθμό ισομερικών ενώσεων με χημικό τύπο C15H10N2O2. Το υλικό που ορίζεται με τον αριθμό EINECS 247-714-0 και τον αριθμό CAS 26447-40-5, περικλείει όλα τα ισομερή μείγματα καθώς και όλα τα συγκεκριμένα ισομερή, ακόμη και αν τα εν λόγω ισομερή έχουν συγκεκριμένους αριθμούς CAS ή EINECS.Η ουσία MDI χρησιμοποιείται κυρίως στη βιομηχανική παραγωγή σκληρών αφρών πολυουρεθάνης που χρησιμοποιούνται σε παγκόσμια κλίμακα. Πολλές άλλες χρήσεις απαντώνται στους εξής τομείς: χρώματα και επιστρώσεις, κόλλες, στεγανωτικά (συμπεριλαμβανομένων των στεγανοποιητικών υλικών που είναι ανθεκτικά στις καιρικές συνθήκες), ελαστομερή και υποδήματα. Χρησιμοποιείται επίσης στην παραγωγή μοριοσανίδων (για τη συγκόλληση του ξύλου) και πυρήνων εκμαγείων για χύτευση[5].1.1.4. ΚυκλοεξάνιοΤο κυκλοεξάνιο είναι ένα κυκλικό αλκάνιο με χημικό τύπο C6H12. Η ουσία ταυτοποιείται με τον αριθμό CAS 110-82-7 και τον αριθμό EINECS 203-806-2.Χρησιμοποιείται ως διαλύτης κυρίως στις κόλλες (κυκλοεξάνιο σε συνδυασμό με άλλους διαλύτες). Πρόκειται κυρίως για κόλλες με βάση το «νεοπρένιο» (πολυχλωροπρένιο) που χρησιμοποιούνται στη βιομηχανία κατεργασίας δερμάτων (υποδήματα), στον κατασκευαστικό κλάδο (επιστρώσεις δαπέδων) και στη βιομηχανία εξοπλισμού αυτοκινήτων. Τα προϊόντα κόλλας με κυκλοεξάνιο χρησιμοποιούνται κυρίως από βιοτέχνες αλλά και από το ευρύ κοινό στα νοικοκυριά και σε προϊόντα για μαστορέματα[6].1.1.5. Νιτρικό αμμώνιο (ΑΝ)Το νιτρικό αμμώνιο , χημικός τύπος NH4NO3, έχει αριθμό CAS 6484-52-2 και αριθμό EINECS 229-347-8. Παρ’ ότι δεν είναι επίσημα ταξινομημένο ως οξειδωτική ουσία, μπορεί να έχει ισχυρές οξειδωτικές ιδιότητες υπό ορισμένες συνθήκες.Το νιτρικό αμμώνιο χρησιμοποιείται ευρέως σε ολόκληρη την ΕΕ ως λίπασμα, αλλά ταυτόχρονα αποτελεί το κύριο συστατικό της εκρηκτικής ύλης με την εμπορική ονομασία ANFO (μείγμα νιτρικού αμμωνίου με πετρέλαιο). Το νιτρικό αμμώνιο χρησιμοποιείται στα λιπάσματα είτε αυτούσιο, είτε αναμεμειγμένο με άλλες θρεπτικές ουσίες. Στην ορολογία της βιομηχανίας λιπασμάτων, αυτές οι δύο κατηγορίες αναφέρονται ως απλά και σύνθετα λιπάσματα, ενώ στην αντίστοιχη ορολογία της χημικής νομοθεσίας αναφέρονται ως ουσίες και παρασκευάσματα. Τα λιπάσματα με περιεκτικότητα σε άζωτο άνω του 28% είναι γνωστά ως λιπάσματα νιτρικού αμμωνίου με υψηλή περιεκτικότητα σε άζωτο.1.2. Εκτίμηση κινδύνου και μέτρα διαχείρισης του κινδύνου1.2.1. 2-(2-μεθοξυαιθοξυ)αιθανόλη (DEGME)Το συμπέρασμα της εκτίμησης κινδύνου που διενεργήθηκε από τις Κάτω Χώρες, σύμφωνα με τον κανονισμό (ΕΟΚ) αριθ. 793/93 του Συμβουλίου, ήταν ότι είναι αναγκαίο να περιοριστούν οι κίνδυνοι για την ανθρώπινη υγεία (για τους εργαζομένους και τους καταναλωτές). Αναμένεται να υπάρξει κίνδυνος για την υγεία των καταναλωτών κατά τη χρήση της DEGME σε χρώματα ή σε αποξεστικά χρωμάτων.Η έκθεση εκτίμησης κινδύνου υποβλήθηκε στην Επιστημονική Επιτροπή για την Τοξικότητα, την Οικοτοξικότητα και το Περιβάλλον (Scientific Committee on Toxicity, Ecotoxicity and the Environment - CSTEE), η οποία εξέδωσε τη γνώμη της κατά την 6η συνεδρίαση ολομέλειας την 27η Νοεμβρίου 1998[7]. Με εξαίρεση τις γενικές παρατηρήσεις όσον αφορά τις τιμές αναφοράς για την επαγγελματική έκθεση, που δεν έγιναν ομόφωνα δεκτές από τη CSTEE, η ποιότητα της έκθεσης εκτίμησης κινδύνου κρίθηκε καλή.Η σύσταση 1999/721/EΚ της Επιτροπής[8], περιελάμβανε μια στρατηγική για τον περιορισμό των κινδύνων για τους καταναλωτές, με σκοπό την πρόληψη της έκθεσης διά του δέρματος στη DEGME σε χρώματα και σε αποξεστικά χρωμάτων. Για τους εργαζομένους, κρίθηκε ότι η ήδη ισχύουσα νομοθεσία με βάση την οδηγία 98/24/EΚ του Συμβουλίου[9] παρέχει επαρκή προστασία κατά των κινδύνων της DEGME.Σύμφωνα με μια έρευνα που διεξήχθη από το ευρωπαϊκό συμβούλιο βιομηχανιών βαφών, μελάνης τυπογραφείου και καλλιτεχνικών χρωμάτων (CEPE) το 2000, η χρήση της DEGME σε χρώματα που πωλούνται στο ευρύ κοινό ήταν αμελητέα. Το CEPE είχε συστήσει στις επιχειρήσεις-μέλη του να αντικαταστήσουν τη DEGME με εναλλακτικές ουσίες σε όλα τα χρώματα που πωλούνται στους καταναλωτές και να μην χρησιμοποιούν στο εξής σκοπίμως τη DEGME στα χρώματα που προορίζονται για τους καταναλωτές.Το Δεκέμβριο του 2006 η Επιτροπή επικοινώνησε με τους ευρωπαίους κατασκευαστές αποξεστικών χρωμάτων, οι οποίοι επιβεβαίωσαν ότι έχουν σταματήσει να πωλούν DEGME για χρήση από τους καταναλωτές.1.2.2. 2-(2-βουτοξυαιθοξυ)αιθανόλη (DEGBE)Το συμπέρασμα της εκτίμησης κινδύνου που διενεργήθηκε από τις Κάτω Χώρες, σύμφωνα με τον κανονισμό (ΕΟΚ) αριθ. 793/93 του Συμβουλίου, ήταν ότι είναι αναγκαίο να περιοριστούν οι κίνδυνοι για την ανθρώπινη υγεία (για τους εργαζομένους και τους καταναλωτές). Τα συμπεράσματα ως προς την ανάγκη περιορισμού του κινδύνου για τους καταναλωτές βασίζονταν στους κινδύνους από τη χρήση της DEGBE για εφαρμογή χρωμάτων με ψεκασμό.Η έκθεση εκτίμησης κινδύνου υποβλήθηκε στην Επιστημονική Επιτροπή για την Τοξικότητα, την Οικοτοξικότητα και το Περιβάλλον (CSTEE), η οποία εξέδωσε τη γνώμη της κατά την 6η συνεδρίαση ολομέλειας την 27η Νοεμβρίου 1998[10]. Με εξαίρεση τις γενικές παρατηρήσεις όσον αφορά τις τιμές αναφοράς για την επαγγελματική έκθεση, που δεν έγιναν ομόφωνα δεκτές από τη CSTEE, η ποιότητα της έκθεσης εκτίμησης κινδύνου κρίθηκε καλή.Η σύσταση 1999/721/EΚ της Επιτροπής καθορίζει μια στρατηγική για τον περιορισμό των κινδύνων για τη DEGBE[11]. Η στρατηγική συνιστά να μην διατίθενται στους καταναλωτές χρώματα που περιέχουν DEGBE και προορίζονται για εφαρμογή με ψεκασμό. Επιπροσθέτως, τα χρώματα που περιέχουν DEGBE και κυκλοφορούν στην αγορά για διάθεση στο ευρύ κοινό πρέπει να αναφέρουν ρητά ότι απαγορεύεται η χρήση τους με ψεκασμό. Για τους εργαζομένους, η ήδη ισχύουσα νομοθεσία με βάση την οδηγία 98/24/EΚ του Συμβουλίου της 7ης Απριλίου 1998 θεωρείται ότι παρέχει επαρκή προστασία κατά του κινδύνου από τη DEGBE.Τον Οκτώβριο του 2001 η Επιτροπή διεξήγαγε μελέτη με θέμα τα πλεονεκτήματα και τα μειονεκτήματα της θέσπισης κοινοτικών περιορισμών για την κυκλοφορία στην αγορά και τη χρήση της DEGBE. Η μελέτη εξέταζε τα οφέλη που συνδέονται με τους πιθανούς περιορισμούς και τα προβλήματα (οικονομικά ή άλλα), την καταλληλότητα των χημικών υποκαταστάτων και τις επιπτώσεις για τις μικρές και μεσαίες επιχειρήσεις. Στο πλαίσιο της μελέτης εξετάστηκαν ορισμένα πιθανά μέτρα περιορισμού του κινδύνου που θα μπορούσαν να ληφθούν, όπως η θέσπιση απαγόρευσης των παρασκευασμάτων που περιέχουν DEGBE στα χρώματα ψεκασμού ή πρόσθετων απαιτήσεων επισήμανσης. Η επιβολή ανώτατου ορίου της επιτρεπόμενης συγκέντρωσης DEGBE στα χρώματα κρίθηκε σκόπιμο μέτρο για την εξάλειψη των κινδύνων για τους καταναλωτές κατά την εφαρμογή χρωμάτων με ψεκασμό.Το Φεβρουάριο του 2007, μετά τη συζήτηση της ομάδας εργασίας των αρμόδιων αρχών για την εφαρμογή της οδηγίας 76/769/EΟΚ (ομάδα εργασίας για τους περιορισμούς), η ένωση παραγωγών οξυγονούχων διαλυτών (OSPA) παρείχε νέες πληροφορίες σχετικά με την τοξικότητα και την έκθεση στη DEGBE[12]. Οι εν λόγω πληροφορίες αξιολογήθηκαν από τον εισηγητή της εκτίμησης κινδύνου για την ΕΕ – τις Κάτω Χώρες. Χρησιμοποιώντας τις πληροφορίες από μια μελέτη για το πόσιμο νερό, οι επιπτώσεις για τους πνεύμονες που διαπιστώθηκαν σε μια μελέτη εισπνοής αξιολογήθηκαν ως τοπικές και οξείες και όχι ως συστημικές και, με βάση συντηρητικές υποθέσεις ως προς το αναπνεύσιμο κλάσμα και την κατανομή μεγέθους των σωματιδίων των αεροζόλ, εξήχθη το συμπέρασμα ότι το ασφαλές όριο συγκέντρωσης της DEGBE στα χρώματα ψεκασμού είναι 3%. Παρόμοια εκτίμηση διενεργήθηκε και για άλλα χρώματα που περιέχουν DEGBE και η έκθεση σε ατμούς DEGBE από επιφάνειες που βάφονται με πινέλο ή ρολό δεν παρουσίαζε ανησυχίες ως προς την τοξικότητα. Επομένως, από την εφαρμογή με πινέλο και ρολό δεν εντοπίστηκαν κίνδυνοι.1.2.3. Διισοκυανικό μεθυλενοδιφαινύλιο·(MDI)Το συμπέρασμα της εκτίμησης κινδύνου που διενεργήθηκε από το Βέλγιο, σύμφωνα με τον κανονισμό (ΕΟΚ) αριθ. 793/93 του Συμβουλίου, ήταν ότι είναι αναγκαίο να περιοριστούν οι κίνδυνοι για την ανθρώπινη υγεία (για τους εργαζομένους και τους καταναλωτές).Η έκθεση εκτίμησης κινδύνου υποβλήθηκε στην Επιστημονική Επιτροπή για την Τοξικότητα, την Οικοτοξικότητα και το Περιβάλλον (CSTEE), η οποία εξέδωσε τη γνώμη της κατά την 41η συνεδρίαση ολομέλειας την 8η Ιανουαρίου 2004[13]. Η CSTEE επιβεβαίωσε τα συμπεράσματα της εκτίμησης κινδύνου.Το Νοέμβριο του 2004 η ECOLAS κατάρτισε μια στρατηγική περιορισμού του κινδύνου του MDI για την ανθρώπινη υγεία εξ ονόματος του βέλγου εισηγητή. Tα συμπεράσματα της μελέτης αυτής συνιστούσαν τη χρήση ατομικού εξοπλισμού προστασίας και την παροχή επαρκών οδηγιών για τα παρασκευάσματα που περιέχουν MDI και πωλούνται στο ευρύ κοινό.Τον Ιούνιο του 2006 διενεργήθηκε μια μελέτη από τη BIPRO, εξ ονόματος του βέλγου εισηγητή, σχετικά με τα υπέρ και τα κατά διαφόρων πιθανών μέτρων για τον περιορισμό της κυκλοφορίας στην αγορά και της χρήσης του MDI. Τα συμπεράσματα αυτής της μελέτης συνιστούσαν τον περιορισμό της κυκλοφορίας στην αγορά και της χρήσης των παρασκευασμάτων που περιέχουν ΜDΙ και πωλούνται στο ευρύ κοινό ώστε να πωλούνται μόνον εκείνα που συνοδεύονται από επαρκή ατομικό εξοπλισμό προστασίας και πρόσθετες οδηγίες χειρισμού και χρήσης.Στη σύσταση 2007/xxx/EΚ της Επιτροπής καθορίζεται μια στρατηγική για τον περιορισμό των κινδύνων για το MDI[14]. Στη στρατηγική αυτή κρίνεται αναγκαία η επιβολή περιορισμών στην κυκλοφορία στην αγορά και στη χρήση της MDI στα καταναλωτικά προϊόντα. Για τους εργαζομένους, η στρατηγική συνιστά να οριστούν σε κοινοτικό επίπεδο οριακές τιμές επαγγελματικής έκθεσης για τη MDI σύμφωνα με την οδηγία 98/24/EΚ του Συμβουλίου.1.2.4. ΚυκλοεξάνιοΤο συμπέρασμα της εκτίμησης κινδύνου που διενεργήθηκε από τη Γαλλία, σύμφωνα με τον κανονισμό (ΕΟΚ) αριθ. 793/93 του Συμβουλίου, ήταν ότι είναι αναγκαίο να περιοριστούν οι κίνδυνοι για την ανθρώπινη υγεία (για τους εργαζομένους και τους καταναλωτές) που συνεπάγεται η έκθεση λόγω της χρήσης κόλλας που περιέχει κυκλοεξάνιο. Οι κόλλες που περιέχουν κυκλοεξάνιο θεωρείται ότι χρησιμοποιούνται κυρίως από τους καταναλωτές και η εκτίμηση κινδύνου επικεντρώθηκε ιδίως στις εφαρμογές τοποθέτησης ταπήτων κατά τις οποίες η έκθεση θεωρείται υψηλότερη.Η έκθεση εκτίμησης κινδύνου υποβλήθηκε στην Επιστημονική Επιτροπή για την Τοξικότητα, την Οικοτοξικότητα και το Περιβάλλον (CSTEE), η οποία εξέδωσε τη γνώμη της κατά την 29η συνεδρίαση ολομέλειας την 9η Ιανουαρίου 2002[15]. Η CSTEE επιβεβαίωσε τα συμπεράσματα της εκτίμησης κινδύνου.Στη σύσταση 2007/xxx/EΚ της Επιτροπής[16] καθορίζεται μια στρατηγική για τον περιορισμό των κινδύνων για τους καταναλωτές και συνιστάται η επιβολή περιορισμών στην κυκλοφορία στην αγορά και στη χρήση του κυκλοεξανίου στις κόλλες με βάση το νεοπρένιο που προορίζονται για χρήση από τους καταναλωτές. Για τους εργαζομένους, η ισχύουσα νομοθεσία με βάση την οδηγία 98/24/EΚ του Συμβουλίου της 7ης Απριλίου 1998 θεωρείται ότι παρέχει επαρκή προστασία κατά των κινδύνων από το κυκλοεξάνιο στις βιομηχανικές χρήσεις.1.2.5. Νιτρικό αμμώνιο (ΑΝ)Πιθανότητα ακούσιας έκρηξης των λιπασμάτων που περιέχουν ΑΝ υπάρχει μόνον αν το περιεχόμενο, ή ακριβέστερα η συνολική περιεκτικότητα σε άζωτο, υπερβαίνει μια κρίσιμη τιμή. Ως τέτοια λιπάσματα με υψηλή περιεκτικότητα σε ΑΝ ορίζονται, βάσει του κανονισμού (EΚ) αριθ. 2003/2003 για τα λιπάσματα, όσα περιέχουν άνω του 28% κατά μάζα αζώτου σε σχέση με το νιτρικό αμμώνιο. Για τα λιπάσματα με βάση το νιτρικό αμμώνιο που περιέχουν άζωτο σε ποσοστό μικρότερο του 28% δεν θεωρείται ότι υπάρχει κίνδυνος έκρηξης υπό κανονικές συνθήκες χειρισμού και χρήσης.Τα λιπάσματα με υψηλή περιεκτικότητα σε νιτρικό αμμώνιο, για να κυκλοφορούν ελεύθερα στην εσωτερική αγορά, πρέπει να έχουν υποβληθεί με επιτυχία σε δοκιμή εκρηκτικότητας όπως προβλέπεται στον κανονισμό (ΕΚ) αριθ. 2003/2003. Πρέπει επίσης να πληρούν ορισμένες τεχνικές απαιτήσεις ως προς το πορώδες, το μέγεθος των σωματιδίων, το pH και την περιεκτικότητα σε προσμείξεις.Ωστόσο, ο κανονισμός (EΚ) αριθ. 2003/2003 εφαρμόζεται μόνο για τα λιπάσματα που εμπίπτουν στο πεδίο εφαρμογής του και κυκλοφορούν στην αγορά με την ένδειξη «λίπασμα ΕΚ» και επομένως δεν μπορεί να χρησιμοποιηθεί για την επιβολή μέτρων σε λιπάσματα που δεν προέρχονται από την ΕΚ. Οι παραγωγοί λιπασμάτων εκτός της ΕΚ συμμορφώνονται με τον κανονισμό σε προαιρετική βάση.Για τα λιπάσματα που προορίζονται για πώληση μόνο σε ένα κράτος μέλος, οι παραγωγοί μπορούν να επιλέξουν τη συμμόρφωση μόνο ως προς τις απαιτήσεις που ισχύουν σε εθνικό επίπεδο. Επομένως, τα λιπάσματα αυτά ενδέχεται να μην πληρούν τις απαιτήσεις ασφάλειας που ισχύουν σε ευρωπαϊκό επίπεδο. Για να εξασφαλίζεται ενιαίο επίπεδο ασφάλειας στην ΕΕ, όλα τα λιπάσματα νιτρικού αμμωνίου πρέπει να πληρούν τις ίδιες απαιτήσεις ασφάλειας.Πέραν του κινδύνου έκρηξης υπό κανονικές συνθήκες χειρισμού και χρήσης στη γεωργία, τα λιπάσματα ΑΝ έχουν χρησιμοποιηθεί και από τρομοκράτες για παρασκευή εκρηκτικών. Για να καταστεί δυσκολότερη η προμήθεια λιπασμάτων ΑΝ υψηλής περιεκτικότητας σε άζωτο για παράνομους σκοπούς, η περιεκτικότητα σε άζωτο των λιπασμάτων που πωλούνται στο ευρύ κοινό πρέπει να περιοριστεί στο χαμηλότερο όριο του 20%.1.3. Προσδοκώμενα αποτελέσματα της κοινοτικής νομοθεσίαςΛόγω του γεγονότος ότι είναι αναγκαίο να περιοριστούν οι κίνδυνοι για τους καταναλωτές και ιδιαίτερα να εξασφαλιστεί επαρκής προστασία κατά τη χρήση για μαστορέματα, πρέπει να εφαρμοστούν ορισμένοι περιορισμοί για τα παρασκευάσματα που περιέχουν DEGME, DEGBE, MDI ή κυκλοεξάνιο και κυκλοφορούν στην αγορά προς πώληση στο ευρύ κοινό.Η παρούσα απόφαση θα τροποποιήσει το παράρτημα I της οδηγίας 76/769/EΟΚ μέσω της προσθήκης των ακόλουθων χημικών ουσιών: DEGME, DEGBE, MDI και κυκλοεξάνιο. Η κυκλοφορία στην αγορά, προς πώληση στο ευρύ κοινό, παρασκευασμάτων που περιέχουν τις ουσίες αυτές θα περιορίζεται για ορισμένες εφαρμογές.Βάσει των διατάξεων της παρούσας απόφασης πρέπει να εφαρμοστούν κατάλληλα μέτρα, όπως επιβολή μέγιστης συγκέντρωσης της ουσίας (π.χ. για τις ουσίες DEGME και DEGBE), μείωση του μεγέθους της συσκευασίας (π.χ. για το κυκλοεξάνιο), υποχρεωτική πώληση γαντιών μαζί με το προϊόν (π.χ. για το MDI) και πρόσθετες οδηγίες χρήσης του προϊόντος (π.χ. για τις ουσίες DEGBE, MDI, κυκλοεξάνιο), ώστε να περιοριστούν οι δυνητικοί κίνδυνοι για τους καταναλωτές κατά τη χρήση παρασκευασμάτων που περιέχουν τις εν λόγω ουσίες.Για να εξασφαλίζεται ενιαίο επίπεδο ασφάλειας για τους αγρότες και τους διανομείς στην ΕΕ για όλα τα λιπάσματα νιτρικού αμμωνίου, και για να περιοριστεί η πρόσβαση στα λιπάσματα υψηλής περιεκτικότητας σε άζωτο μόνο στους επαγγελματίες γεωργούς, το παράρτημα I της οδηγίας 76/769/EΟΚ πρέπει επίσης να τροποποιηθεί προκειμένου να ισχύσουν οι ίδιες απαιτήσεις ασφάλειας για όλα τα λιπάσματα νιτρικού αμμωνίου που κυκλοφορούν στην αγορά της ΕΕ και για να περιοριστεί η περιεκτικότητα σε άζωτο των λιπασμάτων νιτρικού αμμωνίου που πωλούνται στο ευρύ κοινό.2. ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ2.1. ΔιαβουλεύσειςΓια τις ουσίες DEGBE, DEGME, MDI και κυκλοεξάνιο, πέρα από τις διάφορες μελέτες που αναφέρθηκαν στο προηγούμενο κεφάλαιο, ζητήθηκαν συμβουλές για την προετοιμασία της πρότασης μέσω συνεδριάσεων της ομάδας εργασίας των αρμόδιων αρχών για την εφαρμογή της οδηγίας 76/769/EΟΚ. Ζητήθηκαν γνώμες από εμπειρογνώμονες του κλάδου, από το Ευρωπαϊκό Συμβούλιο Χημικών Βιομηχανιών (Cefic) και άλλες κλαδικές οργανώσεις, όπως η Ευρωπαϊκή Οργάνωση Καταναλωτών (BEUC).Για το νιτρικό αμμώνιο, ζητήθηκαν συμβουλές για την προετοιμασία της πρότασης στο πλαίσιο συνεδρίασης, στις 24 Μαρτίου 2006, της ομάδας εργασίας της Επιτροπής για τα λιπάσματα, στην οποία συμμετείχαν εμπειρογνώμονες από τις αρμόδιες αρχές και τον κλάδο, εκπροσωπούμενοι από την EFMA[17], και το συμπέρασμα που εξήχθη ήταν ότι: «… μια σειρά μέτρων που πρέπει να εξεταστούν με στόχο τη βελτίωση της ασφάλειας των λιπασμάτων νιτρικού αμμωνίου σε κανονική χρήση. … πρέπει να εξεταστεί το ενδεχόμενο χρησιμοποίησης της οδηγίας 76/769/EΟΚ με στόχο την ένταξη όλων των λιπασμάτων νιτρικού αμμωνίου στο πεδίο εφαρμογής του κανονισμού για τα λιπάσματα, που σήμερα περιλαμβάνει μόνο τα «λιπάσματα ΕΚ».2.2. Εκτίμηση αντικτύπουΣτις 29 Μαΐου 2007 καταρτίστηκε αναλυτική εκτίμηση αντικτύπου και απεστάλη στην Επιτροπή Εκτίμησης Αντικτύπου (ΕΕΑ), η οποία γνωμοδότησε στις 15 Ιουνίου 2007, αφού συνεδρίασε στις 13 Ιουνίου 2007.Όλα τα σχόλια της ΕΕΑ (κατάλογος σημείων ποιότητας της εκτίμησης αντικτύπου και τελική γνώμη) έχουν συμπεριληφθεί στην τελική έκδοση της εκτίμησης αντικτύπου[18].Τα κύρια πορίσματα της εκτίμησης αντικτύπου είναι τα εξής.2.2.1. Συμπεράσματα της εκτίμησης αντικτύπουΓια τη DEGME:Η ολική απαγόρευση της κυκλοφορίας στην αγορά των χρωμάτων και των αποξεστικών χρωμάτων που περιέχουν DEGME για χρήση από τους καταναλωτές είναι ένα αποτελεσματικό και αποδοτικό μέτρο για την εξάλειψη των κινδύνων για τους καταναλωτές. Από τη διενεργηθείσα ανάλυση δεν προκύπτει πρόσθετο κόστος για τον κλάδο και, επομένως, το μέτρο αυτό θα είναι ανάλογο.Για τη DEGBE:Ο καθορισμός οριακής τιμής 3% για τη DEGBE στα χρώματα ψεκασμού που πωλούνται στο ευρύ κοινό είναι ένα αποτελεσματικό και αποδοτικό μέτρο για την εξάλειψη των κινδύνων για τους καταναλωτές. Tο μέτρο αυτό δεν θα επιβαρύνει με υψηλό κόστος τον κλάδο, καθότι η περιεκτικότητα σε DEGBE των περισσότερων χρωμάτων ψεκασμού είναι ήδη ίση ή μικρότερη του 3%. Με την πρόσθετη οδηγία «Να μην εφαρμόζεται με ψεκασμό» σε όλα τα άλλα χρώματα που περιέχουν DEGBE σε ποσοστό άνω του 3% θα αποτραπεί η λανθασμένη χρήση από τους καταναλωτές. Το κόστος που θα επωμιστεί ο κλάδος για την αλλαγή της επισήμανσης είναι περιορισμένο και μπορεί να μειωθεί εφόσον προβλεφθεί μεγαλύτερη μεταβατική περίοδος πριν από την εφαρμογή του μέτρου. Κατά συνέπεια, αυτό το μέτρο είναι ανάλογο.Για το MDI:Η απαίτηση να συνοδεύονται όλα τα προϊόντα που περιέχουν MDI και πωλούνται στο ευρύ κοινό με γάντια από πολυαιθυλένιο και ειδικές προειδοποιήσεις και οδηγίες χρήσης είναι ένα αποτελεσματικό και αποδοτικό μέτρο περιορισμού των κινδύνων για την υγεία των καταναλωτών. Οι καταναλωτές μπορούν να περιορίσουν την έκθεση δια του δέρματος, ενώ θα είναι σωστά πληροφορημένοι ώστε να αποφεύγονται λάθη κατά την εφαρμογή των προϊόντων που περιέχουν MDI. Το κόστος των γαντιών από πολυαιθυλένιο είναι χαμηλό σε σύγκριση με την τιμή του προϊόντος και το κόστος που συνεπάγεται η αλλαγή της επισήμανσης μπορεί να μειωθεί εφόσον προβλεφθεί μεγαλύτερη μεταβατική περίοδος πριν από την εφαρμογή του μέτρου. Κατά συνέπεια, η πρόσθετη απαίτηση για διάθεση γαντιών και ειδικότερων οδηγιών χρήσης για τα προϊόντα θα είναι ανάλογα μέτρα.Στο πλαίσιο των συνεδριάσεων της ομάδας εργασίας για τους περιορισμούς, οι αρμόδιες αρχές των κρατών μελών, το ενδιαφερόμενο μέρος και η Επιτροπή συμφώνησαν ως προς τη διεξαγωγή μελέτης προκειμένου να συγκεντρωθούν περισσότερα δεδομένα για πιθανές περιπτώσεις αναπνευστικής αλλεργίας λόγω προϊόντων που περιέχουν MDI. Στη μελέτη θα συμμετάσχουν εξειδικευμένα κέντρα. Η μελέτη θα εγκριθεί από την Επιτροπή. Με βάση τα αποτελέσματα αυτής της μελέτης και περαιτέρω ανάλυση της σχέσης κόστους-οφέλους αν επιβεβαιωθούν οι κίνδυνοι για τους καταναλωτές, θα εξεταστεί το ενδεχόμενο λήψης περαιτέρω μέτρων προστασίας.Για το κυκλοεξάνιο:Η πρόσθετη επισήμανση «Να μη χρησιμοποιείται για τοποθέτηση ταπήτων» και «Να μη χρησιμοποιείται υπό συνθήκες ανεπαρκούς εξαερισμού» καθώς και η μείωση του μεγέθους της συσκευασίας σε 650 g για τις κόλλες με βάση το νεοπρένιο που περιέχουν κυκλοεξάνιο και πωλούνται στο ευρύ κοινό είναι αποτελεσματικά και αποδοτικά μέτρα περιορισμού των κινδύνων για τους καταναλωτές. Το κόστος που θα επωμιστεί ο κλάδος για την αλλαγή της επισήμανσης δεν είναι ιδιαίτερα υψηλό και μπορεί να μειωθεί εφόσον προβλεφθεί μεγαλύτερη μεταβατική περίοδος πριν από την εφαρμογή του μέτρου. Κατά συνέπεια, αυτά τα μέτρα θα είναι επίσης ανάλογα.Για το νιτρικό αμμώνιο (ΑΝ):Ο περιορισμός της κυκλοφορίας στην αγορά των λιπασμάτων ΑΝ κατά τρόπον ώστε η κυκλοφορία στην αγορά των λιπασμάτων με περιεκτικότητα σε άζωτο >28% να είναι δυνατή μόνον εφόσον πληρούνται οι απαιτήσεις ασφάλειας του κανονισμού (EΚ) αριθ. 2003/2003 είναι ο αποτελεσματικότερος και αποδοτικότερος τρόπος προκειμένου να εξασφαλίζεται ότι όλα τα λιπάσματα ΑΝ συμμορφώνονται με τα εναρμονισμένα και αναγνωρισμένα πρότυπα ασφάλειας: επί του παρόντος, τα κράτη μέλη εφαρμόζουν διαφορετικά μέτρα για τα εθνικά λιπάσματα. Το μέτρο αυτό είναι αναγκαίο για να καλυφθεί το κενό στην ισχύουσα νομοθεσία η οποία επιτρέπει την πώληση εθνικών λιπασμάτων παράλληλα με την πώληση «λιπασμάτων ΕΚ» δυνάμει του κανονισμού (ΕΚ) αριθ. 2003/2003. Στο ευρύ κοινό θα πωλούνται μόνο λιπάσματα που περιέχουν <20% άζωτο. Η ζημία ως προς τις πωλήσεις, στο ευρύ κοινό, λιπασμάτων που περιέχουν άζωτο σε ποσοστό άνω του 20% είναι αμελητέα και θα αντισταθμιστεί με τις πωλήσεις άλλων τύπων λιπάσματος με ισοδύναμες επιδόσεις και παρόμοιο κόστος.3. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ3.1. Νομική βάσηΤο άρθρο 95 της Συνθήκης αποτελεί τη νομική βάση της πρότασης.Η παρούσα απόφαση θα παρέχει εναρμονισμένους κανόνες για την κυκλοφορία στην αγορά και τη χρήση των παρασκευασμάτων DEGME, DEGBE, MDI και κυκλοεξανίου που πωλούνται στο ευρύ κοινό. Θα παρέχει, επίσης, εναρμονισμένους κανόνες για την κυκλοφορία του ΑΝ στην αγορά ως ουσίας και ως συστατικού παρασκευασμάτων που χρησιμοποιούνται ως λιπάσματα.Με την παρούσα απόφαση θεσπίζονται ομοιόμορφοι κανόνες για την κυκλοφορία των προϊόντων και αποφεύγονται τα εμπόδια για το εμπόριο λόγω διαφορετικής νομοθεσίας μεταξύ των κρατών μελών. Η παρούσα τροποποίηση της οδηγίας 76/769/EΟΚ θα βελτιώσει τις συνθήκες λειτουργίας της εσωτερικής αγοράς και θα εξασφαλίσει υψηλό επίπεδο προστασίας της ανθρώπινης υγείας.3.2. Αρχές της επικουρικότητας και της αναλογικότηταςΜε την οδηγία 76/769/EΟΚ σχετικά με τους περιορισμούς κυκλοφορίας στην αγορά και χρήσης μερικών επικίνδυνων ουσιών και παρασκευασμάτων, επιδιώκεται να θεσπιστούν εναρμονισμένοι κανόνες σε ολόκληρη την ΕΕ και να αποφευχθούν οι διαφορές μεταξύ εθνικών νομοθεσιών που ενδέχεται να δημιουργήσουν εμπόδια στο ενδοκοινοτικό εμπόριο. Αυτό δεν είναι δυνατό να επιτευχθεί με τη μεμονωμένη δράση των κρατών μελών.Τα μέτρα που προτείνονται με την παρούσα απόφαση είναι ανάλογα στο βαθμό που δεν υπερβαίνουν τις αναγκαίες ενέργειες για να επιτευχθεί η βελτίωση της προστασίας της ανθρώπινης υγείας, ενώ το οικονομικό κόστος όλων των ειδικών εφαρμογών για τον κλάδο και την κοινωνία γενικότερα είναι περιορισμένο.3.3. Επιλογή νομικών πράξεωνΗ Επιτροπή έχει επιλέξει την οδηγία 76/769/EΟΚ του Συμβουλίου ως καταλληλότερη πράξη για να διαφυλαχθεί η εσωτερική αγορά και παράλληλα να εξασφαλιστεί υψηλό επίπεδο προστασίας της ανθρώπινης υγείας και του περιβάλλοντος. Κατά συνέπεια, η πρόταση είναι σύμφωνη με το άρθρο 95 παράγραφος 3 της Συνθήκης.Η οδηγία 76/769/ΕΟΚ θα καταργηθεί, από την 1η Ιουνίου 2009, με τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/EΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής, καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ. Οι τροποποιήσεις που θα πραγματοποιηθούν στο παράρτημα I της οδηγίας 76/769/EΟΚ από την παρούσα απόφαση θα εφαρμοστούν μετά την 1η Ιουνίου 2009 και θα ενσωματωθούν στο παράρτημα XVII του κανονισμού (EΚ) αριθ. 1907/2006.Κρίνεται σκοπιμότερο να τροποποιηθεί το παράρτημα I της οδηγίας 76/769/EΟΚ με απόφαση παρά με οδηγία, δεδομένου ότι η μεταφορά των προτεινόμενων περιορισμών στην εθνική νομοθεσία θα ολοκληρωθεί λίγους μόλις μήνες πριν καταργηθεί η οδηγία 76/769/EΟΚ. Επομένως, η μεταφορά στην εθνική νομοθεσία δεν θα αποβεί χρήσιμη. Στη συγκεκριμένη περίπτωση η απόφαση αποτελεί καταλληλότερη νομική πράξη από την οδηγία.4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣΔεν υπάρχουν δημοσιονομικές επιπτώσεις από την παρούσα απόφαση.2007/0200 (COD)ΠρότασηΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια την τροποποίηση της οδηγίας 76/769/ΕΟΚ όσον αφορά τους περιορισμούς κυκλοφορίας στην αγορά και χρήσης μερικών επικίνδυνων ουσιών και παρασκευασμάτων, 2-(2-μεθοξυαιθοξυ)αιθανόλης, 2-(2-βουτοξυαιθοξυ)αιθανόλης, διισοκυανικού μεθυλενοδιφαινυλίου, κυκλοεξανίου και νιτρικού αμμωνίου (τροποποίηση της οδηγίας 76/769/ΕΟΚ του Συμβουλίου)(Κείμενο που παρουσιάζει ενδιαφέρον για τον ΕΟΧ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,την πρόταση της Επιτροπής[19],τη γνώμη της Ευρωπαϊκής Οικονομικής και Κοινωνικής Επιτροπής[20],Αποφασίζοντας σύμφωνα με τη διαδικασία του άρθρου 251 της Συνθήκης[21],Εκτιμώντας τα ακόλουθα:(1) Οι κίνδυνοι που παρουσιάζουν για την ανθρώπινη υγεία οι ουσίες 2-(2-μεθοξυαιθοξυ) αιθανόλη (DEGME), 2-(2-βουτοξυαιθοξυ)αιθανόλη (DEGBE), διισοκυανικό μεθυλενοδιφαινύλιο (MDI) και κυκλοεξάνιο εκτιμήθηκαν σύμφωνα με τον κανονισμό (EΟΚ) αριθ. 793/93 του Συμβουλίου, της 23ης Μαρτίου 1993, για την εκτίμηση και τον έλεγχο των κινδύνων από τις υπάρχουσες ουσίες[22]. Από την εκτίμηση κινδύνου για όλες τις ανωτέρω χημικές ουσίες εντοπίστηκε η ανάγκη περιορισμού των κινδύνων για την ανθρώπινη υγεία. Tα συμπεράσματα αυτά επιβεβαιώθηκαν από την Επιστημονική Επιτροπή για την Τοξικότητα, την Οικοτοξικότητα και το Περιβάλλον (CSTEE).(2) Η σύσταση 1999/721/ΕΚ της Επιτροπής, της 12ης Οκτωβρίου 1999, σχετικά με τα πορίσματα της στρατηγικής για την αξιολόγηση και τον περιορισμό των κινδύνων από τις ακόλουθες ουσίες: 2-(2-βουτοξυαιθοξυ)αιθανόλη· 2-(2-μεθοξυαιθοξυ)αιθανόλη· αλκάνια, C10-13· χλωρο-αλκυλιωμένα παράγωγα C10-13 βενζολίου[23] και η σύσταση 2007/xxx/ΕΚ της Επιτροπής σχετικά με τα πορίσματα της στρατηγικής για την εκτίμηση και τον περιορισμό των κινδύνων από τις ακόλουθες ουσίες: πιπεραζίνη· κυκλοεξάνιο· διισοκυανικό μεθυλενοδιφαινύλιο· βουτ-2-ινοδιόλη-1,4· μεθυλοξιράνιο· ανιλίνη· ακρυλικό 2-αιθυλεξύλιο· 1,4-διχλωροβενζόλιο· 3,5-δινιτρο-2,6-διμεθυλο-4-tert-βουτυλακετοφαινόνη· φθαλικό δις(2-αιθυλεξύλιο)· φαινόλη· δις(πενταβρωμοφαινυλικός) αιθέρας· 5-tert-βουτυλο-2,4,6-τρινιτρο-μ-ξυλόλιο[24], που εκδόθηκαν στο πλαίσιο του κανονισμού (EΟΚ) αριθ. 793/93, πρότειναν μια στρατηγική περιορισμού των κινδύνων για τις ουσίες DEGME, DEGBE, MDI και κυκλοεξάνιο αντίστοιχα και συνέστησαν την επιβολή μέτρων περιορισμού, βάσει της οδηγίας 76/769/EΟΚ του Συμβουλίου, της 27ης Ιουλίου 1976, περί προσεγγίσεως των νομοθετικών, κανονιστικών και διοικητικών διατάξεων των κρατών μελών σχετικά με περιορισμούς στην εμπορία και χρήση ορισμένων επικίνδυνων ουσιών και παρασκευασμάτων[25] για τα παρασκευάσματα που περιέχουν τις εν λόγω ουσίες και κυκλοφορούν στην αγορά προς πώληση στο ευρύ κοινό.(3) Με σκοπό την προστασία των καταναλωτών είναι, επομένως, αναγκαίο να επιβληθούν περιορισμοί κυκλοφορίας στην αγορά και χρήσης των παρασκευασμάτων που περιέχουν DEGME, DEGBE, MDI και κυκλοεξάνιο σε συγκεκριμένες εφαρμογές.(4) Η DEGME δεν χρησιμοποιείται πλέον ως συστατικό χρωμάτων και αποξεστικών χρωμάτων που πωλούνται στους καταναλωτές. Από την προαναφερθείσα εκτίμηση κινδύνου προέκυψε ότι συντρέχει κίνδυνος για την υγεία των καταναλωτών λόγω έκθεσης διά του δέρματος σε χρώματα και αποξεστικά χρωμάτων που περιέχουν DEGME. Επομένως, τα παρασκευάσματα που περιέχουν DEGME και χρησιμοποιούνται στα χρώματα και στα αποξεστικά χρωμάτων δεν πρέπει να κυκλοφορούν στην αγορά για πώληση στο ευρύ κοινό. Για λόγους εποπτείας της αγοράς πρέπει να εγκριθεί οριακή τιμή 0,1% για τη DEGME σε παρασκευάσματα.(5) Η DEGBE χρησιμοποιείται ως συστατικό χρωμάτων. Από την προαναφερθείσα εκτίμηση κινδύνου για τη DEGBE προέκυψε ότι συντρέχει κίνδυνος για την υγεία των καταναλωτών λόγω έκθεσης δια της εισπνοής κατά την εφαρμογή χρωμάτων με ψεκασμό. Για την πρόληψη του κινδύνου έκθεσης των καταναλωτών δια της εισπνοής πρέπει να θεσπιστεί ασφαλές όριο συγκέντρωσης 3% για τη DEGBE στα χρώματα ψεκασμού.(6) Για τα χρώματα που δεν εφαρμόζονται με ψεκασμό, πρέπει να αναφέρεται η προειδοποίηση να μην εφαρμόζονται με ψεκασμό αν περιέχουν DEGBE σε ποσοστό που ισούται ή υπερβαίνει το όριο συγκέντρωσης του 3%.(7) Για να εξασφαλίζεται η κατάλληλη σταδιακή εξάλειψη των χρωμάτων που δεν πληρούν τα όρια συγκέντρωσης της DEGBE, πρέπει να οριστούν διαφορετικές ημερομηνίες για την εφαρμογή του περιορισμού σε σχέση με την έναρξη κυκλοφορίας στην αγορά και την τελική πώληση των χρωμάτων ψεκασμού που περιέχουν DEGBE.(8) Από την εκτίμηση κινδύνου για το MDΙ προέκυψε ότι είναι αναγκαίο να περιοριστούν οι κίνδυνοι κατά τις εφαρμογές, από τους καταναλωτές, παρασκευασμάτων που περιέχουν MDI, λόγω ανησυχιών για έκθεση δια της εισπνοής και δια του δέρματος. Για να προληφθούν και να εξαλειφθούν αυτοί οι κίνδυνοι, η κυκλοφορία στην αγορά για πώληση στο ευρύ κοινό παρασκευασμάτων που περιέχουν MDI πρέπει να επιτρέπεται μόνον υπό ορισμένες προϋποθέσεις, όπως η υποχρεωτική συμπερίληψη γαντιών πολυαιθυλενίου και πρόσθετων οδηγιών χρήσης στη συσκευασία. Δεδομένου ότι η παροχή του εξοπλισμού προστασίας και η εκτύπωση των σχετικών οδηγιών χρήσης θα απαιτήσουν ειδικές προσπάθειες από τους παραγωγούς, πρέπει να προβλεφθεί μεγαλύτερη μεταβατική περίοδος.(9) Το MDI χρησιμοποιείται ευρέως σε καταναλωτικά προϊόντα όπως o αφρός ενός συστατικού. H συχνότητα εμφάνισης περιστατικών αναπνευστικής αλλεργίας στους καταναλωτές δεν έχει υπολογιστεί ακόμη. Είναι αναγκαίο να συγκεντρωθούν περισσότερα δεδομένα για τα ενδεχόμενα περιστατικά αναπνευστικής αλλεργίας που οφείλονται στην έκθεση σε παρασκευάσματα που περιέχουν MDI. Τα δεδομένα πρέπει να συγκεντρωθούν σύμφωνα με ένα πρωτόκολλο μελέτης εγκεκριμένο από την Επιτροπή, στο οποίο πρέπει να συμμετέχουν εξειδικευμένα κέντρα αναπνευστικών αλλεργιών. Μετά τη συγκέντρωση νέων δεδομένων και εφόσον αποδειχθεί ότι συντρέχει περαιτέρω ανάγκη λήψης περιοριστικών μέτρων, πρέπει να εφαρμόζεται - και να βασίζεται στα εν λόγω δεδομένα - η διαδικασία που προβλέπεται στο άρθρο 69 παράγραφοι 1 και 3 του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/EΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ[26].(10) Η εκτίμηση κινδύνου για το κυκλοεξάνιο επικεντρώθηκε στην έκθεση των καταναλωτών κατά τη χρήση παρασκευασμάτων που περιέχουν κυκλοεξάνιο για την τοποθέτηση ταπήτων και κατέληξε στο συμπέρασμα ότι απαιτούνται περιοριστικά μέτρα για να μειωθεί ο κίνδυνος που παρουσιάζουν εν λόγω εφαρμογές για τους καταναλωτές. Οι κόλλες με βάση το νεοπρένιο που περιέχουν κυκλοεξάνιο πρέπει, επομένως, να κυκλοφορούν στην αγορά για πώληση στο ευρύ κοινό μόνο με μειωμένο μέγεθος συσκευασίας. Μαζί με το προϊόν πρέπει να παρέχονται εναρμονισμένες οδηγίες χρήσης ώστε οι καταναλωτές να μην το χρησιμοποιούν υπό ακατάλληλες συνθήκες, δηλ. ανεπαρκή εξαερισμό ή λανθασμένη εφαρμογή, όπως η τοποθέτηση ταπήτων.(11) Το νιτρικό αμμώνιο, που χρησιμοποιείται ευρέως σε ολόκληρη την Κοινότητα ως λίπασμα, μπορεί να δράσει ως οξειδωτικός παράγοντας. Συγκεκριμένα, είναι δυνατό να εκραγεί όταν αναμειχθεί με ορισμένες άλλες ουσίες. Επομένως, τα λιπάσματα νιτρικού αμμωνίου πρέπει να πληρούν ορισμένες προϋποθέσεις κυκλοφορίας στην αγορά, ώστε να εξασφαλίζεται ότι δεν υπάρχει κίνδυνος ακούσιας έκρηξης.(12) Ο κανονισμός (EΚ) αριθ. 2003/2003 του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τα λιπάσματα[27] προβλέπει εναρμονισμένες απαιτήσεις, συμπεριλαμβανομένων απαιτήσεων ασφάλειας, για τα λιπάσματα νιτρικού αμμωνίου. Τα λιπάσματα που πληρούν αυτές τις απαιτήσεις μπορούν να φέρουν την ένδειξη «λίπασμα ΕΚ» και να κυκλοφορούν ελεύθερα στην εσωτερική αγορά.(13) Για τα λιπάσματα που προορίζονται για πώληση μόνο σε ένα κράτος μέλος, οι παραγωγοί μπορούν να επιλέξουν τη συμμόρφωση μόνο με τις απαιτήσεις που ισχύουν σε εθνικό επίπεδο. Επομένως, τα λιπάσματα αυτά ενδέχεται να μην πληρούν τις απαιτήσεις ασφάλειας που ισχύουν σε κοινοτικό επίπεδο. Κατά συνέπεια, για να εξασφαλίζεται ενιαίο επίπεδο ασφάλειας στην Κοινότητα, όλα τα λιπάσματα νιτρικού αμμωνίου πρέπει να πληρούν τις ίδιες απαιτήσεις ασφάλειας.(14) Στο παράρτημα ΙΙΙ του κανονισμού (EΚ) αριθ. 2003/2003 προβλέπεται δοκιμή εκρηκτικότητας για τα λιπάσματα νιτρικού αμμωνίου που περιέχουν άζωτο σε ποσοστό άνω του 28%. Στο ίδιο παράρτημα προσδιορίζεται μια σειρά φυσικών χαρακτηριστικών και ορίων για την περιεκτικότητα σε χημικές προσμείξεις για τα λιπάσματα αυτά, ώστε να ελαχιστοποιείται ο κίνδυνος έκρηξης. Τα λιπάσματα νιτρικού αμμωνίου που πληρούν αυτές τις απαιτήσεις ή που περιέχουν άζωτο σε ποσοστό κάτω του 28%, εγκρίνονται από όλα τα κράτη μέλη ως ασφαλή για χρήση στη γεωργία.(15) Επομένως, όλα τα λιπάσματα νιτρικού αμμωνίου που πωλούνται στην Κοινότητα πρέπει να συμμορφώνονται με τις απαιτήσεις ασφάλειας που αναφέρονται στον κανονισμό (EΚ) αριθ. 2003/2003.(16) Τα λιπάσματα νιτρικού αμμωνίου έχουν χρησιμοποιηθεί για παράνομη παρασκευή εκρηκτικών. Τα είδη λιπασμάτων που μπορούν να χρησιμοποιηθούν για τέτοιους σκοπούς έχουν χαμηλή περιεκτικότητα σε άζωτο, έως και 20%. Η πρόσβαση σε αυτά τα είδη λιπασμάτων πρέπει να επιτρέπεται μόνο για επαγγελματική γεωργική χρήση, με επιβολή ορίου περιεκτικότητας σε άζωτο κάτω του 20% για τα παρασκευάσματα νιτρικού αμμωνίου που πωλούνται στο ευρύ κοινό.(17) Η οδηγία 76/769/ΕΟΚ πρέπει να τροποποιηθεί αναλόγως.(18) Η οδηγία αυτή ισχύει με την επιφύλαξη της κοινοτικής νομοθεσίας για τη θέσπιση ελάχιστων απαιτήσεων για την προστασία των εργαζομένων, όπως η οδηγία 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία[28] και διάφορες οδηγίες που βασίζονται σε αυτήν, ιδίως την οδηγία 2004/37/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους ή μεταλλαξιογόνους παράγοντες κατά την εργασία (έκτη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ) (κωδικοποιημένη έκδοση)[29] και την οδηγία 98/24/ΕΚ του Συμβουλίου, της 7ης Απριλίου 1998, για την προστασία της υγείας και ασφαλείας των εργαζομένων κατά την εργασία από κινδύνους οφειλομένους σε χημικούς παράγοντες (14η ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ)[30],ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το παράρτημα I της οδηγίας 76/769/ΕΟΚ τροποποιείται σύμφωνα με το παράρτημα της παρούσας απόφασης.Άρθρο 2Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Άρθρο 3Η παρούσα απόφαση απευθύνεται στα κράτη μέλη.Βρυξέλλες,Για το Ευρωπαϊκό Κοινοβούλιο Για το ΣυμβούλιοΓια το Ευρωπαϊκό Κοινοβούλιο Για το ΣυμβούλιοΟ Πρόεδρος Ο ΠρόεδροςΠΑΡΑΡΤΗΜΑΣτο παράρτημα Ι της οδηγίας 76/769/ΕΟΚ προστίθενται τα ακόλουθα σημεία 53 έως 57:(53) 2-(2-μεθοξυαιθοξυ)αιθανόλη (DEGME) αριθ. CAS: 111-77-3 αριθ. EINECS: 203-906-6 | Δεν κυκλοφορεί στην αγορά μετά την [18 μήνες μετά την έναρξη ισχύος της απόφασης], για πώληση στο ευρύ κοινό, ως συστατικό χρωμάτων και αποξεστικών χρωμάτων σε συγκεντρώσεις ίσες ή μεγαλύτερες του 0,1% κατά μάζα. |(54) 2-(2-βουτοξυαιθοξυ)αιθανόλη(DEGBE) αριθ. CAS: 112-34-5 αριθ. EINECS: 203-961-6 | Δεν κυκλοφορεί στην αγορά για πρώτη φορά μετά [18 μήνες μετά την έναρξη ισχύος της απόφασης], για πώληση στο ευρύ κοινό, ως συστατικό χρωμάτων ψεκασμού σε συγκεντρώσεις ίσες ή μεγαλύτερες του 3% κατά μάζα. Τα χρώματα που δεν πληρούν το όριο συγκέντρωσης του σημείου (1) δεν κυκλοφορούν στην αγορά για πώληση στο ευρύ κοινό μετά την [24 μήνες μετά την έναρξη ισχύος της απόφασης]. Με την επιφύλαξη της κοινοτικής νομοθεσίας σχετικά με την ταξινόμηση, τη συσκευασία και την επισήμανση των επικίνδυνων ουσιών και παρασκευασμάτων, τα χρώματα, πλην των χρωμάτων ψεκασμού, που περιέχουν DEGBE σε ποσοστό άνω του 3% κατά μάζα και κυκλοφορούν στην αγορά για πώληση στο ευρύ κοινό, από την [24 μήνες μετά την έναρξη ισχύος της απόφασης], φέρουν την εξής ευανάγνωστη και ανεξίτηλη ένδειξη: «Να μην εφαρμόζεται με ψεκασμό». |(55) διισοκυανικό μεθυλενοδιφαινύλιο·(MDI) αριθ. CAS: 26447-40-5 αριθ. EINECS: 247-714-0 | Δεν κυκλοφορεί στην αγορά μετά την [24 μήνες μετά την έναρξη ισχύος της απόφασης], ως συστατικό παρασκευασμάτων σε συγκεντρώσεις ίσες ή μεγαλύτερες του 0,1% κατά μάζα για πώληση στο ευρύ κοινό, εκτός αν η συσκευασία: περιέχει γάντια πολυαιθυλενίου. φέρει την ακόλουθη ευανάγνωστη και ανεξίτηλη ένδειξη, και με την επιφύλαξη της λοιπής κοινοτικής νομοθεσίας σχετικά με την ταξινόμηση, τη συσκευασία και την επισήμανση των επικίνδυνων ουσιών και παρασκευασμάτων: «Mπορεί να προκαλέσει αλλεργική αντίδραση σε άτομα ήδη ευαισθητοποιημένα σε διισοκυανικές ενώσεις εκτός του MDI. Mπορεί να προκαλέσει συμπτώματα άσθματος σε άτομα που πάσχουν από άσθμα. Mπορεί να προκαλέσει δερματική αντίδραση σε άτομα με δερματικά προβλήματα. Αν ο εξαερισμός είναι ανεπαρκής, να χρησιμοποιηθεί μάσκα με φίλτρο προστασίας από επιβλαβή αέρια (δηλ. μάσκα τύπου EN 14387:2004 με φίλτρο τύπου A1)». Κατά παρέκκλιση, το σημείο (1) στοιχείο α) δεν εφαρμόζεται στις θερμότηκτες κόλλες (hot melt). Τα φυσικά ή νομικά πρόσωπα που διαθέτουν στην αγορά για πρώτη φορά παρασκευάσματα που περιέχουν MDI συγκεντρώνουν, εντός 3 ετών από την ημερομηνία εφαρμογής των περιορισμών που αναφέρονται στην παράγραφο 1, δεδομένα για τα ενδεχόμενα περιστατικά αναπνευστικής αλλεργίας κατά τη χρήση παρασκευασμάτων που περιέχουν MDI και κοινοποιούν τα δεδομένα αυτά στην Επιτροπή. Τα δεδομένα συγκεντρώνονται σύμφωνα με ένα πρωτόκολλο μελέτης εγκεκριμένο από την Επιτροπή στο οποίο πρέπει να συμμετέχουν εξειδικευμένα κέντρα. Εφαρμόζεται το άρθρο 69 παράγραφοι 1 και 3 του κανονισμού (EΚ) αριθ. 1907/2006 του Ευρωπαϊκού Κοινοβουλίου και του Συμβουλίου*, εκτός αν από τα δεδομένα που συγκεντρώνονται αποδεικνύεται ότι δεν υπάρχει ανάγκη για περαιτέρω περιοριστικά μέτρα πέραν εκείνων που ισχύουν ήδη. |(56) κυκλοεξάνιο αριθ. CAS: 110-82-7 αριθ. EINECS: 203-806-2 | Δεν κυκλοφορεί για πρώτη φορά στην αγορά μετά την [18 μήνες μετά την έναρξη ισχύος της απόφασης], για πώληση στο ευρύ κοινό, ως συστατικό κόλλας με βάση το νεοπρένιο σε συγκεντρώσεις ίσες ή μεγαλύτερες του 0,1% κατά μάζα σε συσκευασίες μεγαλύτερες των 650 g. Οι κόλλες με βάση το νεοπρένιο που περιέχουν κυκλοεξάνιο και δεν συμμορφώνονται με το σημείο (1) δεν κυκλοφορούν στην αγορά για πώληση στο ευρύ κοινό μετά την [24 μήνες μετά την έναρξη ισχύος της απόφασης]. Με την επιφύλαξη της λοιπής κοινοτικής νομοθεσίας σχετικά με την ταξινόμηση, τη συσκευασία και την επισήμανση των επικίνδυνων ουσιών και παρασκευασμάτων, οι κόλλες με βάση το νεοπρένιο που περιέχουν κυκλοεξάνιο σε συγκεντρώσεις ίσες ή μεγαλύτερες του 0,1% κατά μάζα και κυκλοφορούν στην αγορά για πώληση στο ευρύ κοινό, από την [24 μήνες μετά την έναρξη ισχύος της απόφασης], φέρουν την εξής ευανάγνωστη και ανεξίτηλη ένδειξη: «Να μη χρησιμοποιείται υπό συνθήκες ανεπαρκούς εξαερισμού. Να μη χρησιμοποιείται για τοποθέτηση ταπήτων». |(57) νιτρικό αμμώνιο (ΑΝ) αριθ. CAS 6484-52-2 αριθ. EINECS 229-347-8 | Δεν κυκλοφορεί στην αγορά για πρώτη φορά μετά την [18 μήνες μετά την έναρξη ισχύος της απόφασης] ως ουσία ή σε παρασκευάσματα που περιέχουν άζωτο σε ποσοστό άνω του 28% κατά μάζα σε σχέση με το νιτρικό αμμώνιο, για χρήση ως στερεό λίπασμα, απλό ή σύνθετο, εκτός αν το λίπασμα πληροί τις τεχνικές διατάξεις για τα λιπάσματα νιτρικού αμμωνίου με υψηλή περιεκτικότητα σε άζωτο που ορίζονται στο παράρτημα III του κανονισμού (EΚ) αριθ. 2003/2003 του Ευρωπαϊκού Κοινοβουλίου και του Συμβουλίου σχετικά με τα λιπάσματα**. Δεν κυκλοφορεί στην αγορά για πώληση στο ευρύ κοινό μετά την [18 μήνες μετά την έναρξη ισχύος της απόφασης] ως ουσία ή σε παρασκευάσματα που περιέχουν άζωτο σε ποσοστό άνω του 20% κατά μάζα σε σχέση με το νιτρικό αμμώνιο. |* ΕΕ L 396 της 30.12.2006, σ. 1.** ΕΕ L 304 της 21.11.2003.[pic][pic][pic][pic][pic][pic][1]Σύσταση 1999/721/ΕΚ της Επιτροπής, της 12ης Οκτωβρίου 1999, σχετικά με τα πορίσματα της στρατηγικής για την αξιολόγηση και τον περιορισμό των κινδύνων από τις ακόλουθες ουσίες: 2-(2-βουτοξυαιθοξυ)αιθανόλη, 2-(2-μεθοξυαιθοξυ)αιθανόλη, αλκάνια, C10-13· χλωρο-αλκυλιωμένα παράγωγα C10-13 βενζολίου.[2]Σύσταση της Επιτροπής για τα αποτελέσματα των στρατηγικών αξιολόγησης και μείωσης των κινδύνων από τις ουσίες: πιπεραζίνη· κυκλοεξάνιο· διισοκυανικό μεθυλενοδιφαινύλιο· βουτ-2-ινοδιόλη-1,4· μεθυλοξιράνιο· ανιλίνη· ακρυλικό 2-αιθυλεξύλιο· 1,4-διχλωροβενζόλιο· 3,5-δινιτρο-2,6-διμεθυλο-4-tert-βουτυλακετοφαινόνη· φθαλικό δις(2-αιθυλεξύλιο)· φαινόλη· δις(πενταβρωμοφαινυλικός) αιθέρας· 5-tert-βουτυλο-2,4,6-τρινιτρο-μ-ξυλόλιο. Δεν έχει ακόμη δημοσιευτεί.[3] Έκθεση εκτίμησης κινδύνου βάσει του κανονισμού (EΟΚ) αριθ. 793/93 του Συμβουλίου, που δημοσιεύτηκε το 1999 και είναι διαθέσιμη στο δικτυακό τόπο: http://ecb.jrc.it/esis/[4] Έκθεση εκτίμησης κινδύνου βάσει του κανονισμού (EΟΚ) αριθ. 793/93 του Συμβουλίου, που δημοσιεύτηκε το 1999 και είναι διαθέσιμη στο δικτυακό τόπο: http://ecb.jrc.it/esis/[5] Έκθεση εκτίμησης κινδύνου βάσει του κανονισμού (EΟΚ) αριθ. 793/93 του Συμβουλίου, που δημοσιεύτηκε το 2005 και είναι διαθέσιμη στο δικτυακό τόπο: http://ecb.jrc.it/esis/[6] Έκθεση εκτίμησης κινδύνου βάσει του κανονισμού (EΟΚ) αριθ. 793/93 του Συμβουλίου, που δημοσιεύτηκε το 2004 και είναι διαθέσιμη στο δικτυακό τόπο: http://ecb.jrc.it/esis/[7] Η γνώμη δημοσιεύεται στο δικτυακό τόπο: http://ec.europa.eu/health/ph_risk/committees/sct/sct_opinions_en.htm[8] ΕΕ L 292 της 13.11.1999, σ. 42.[9] Οδηγία 98/24/ΕΚ του Συμβουλίου, της 7ης Απριλίου 1998, για την προστασία της υγείας και ασφάλειας των εργαζομένων κατά την εργασία από κινδύνους οφειλομένους σε χημικούς παράγοντες (14η ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ). ΕΕ L 131 της 5.5.1998, σ. 11.[10] Η γνώμη δημοσιεύεται στο δικτυακό τόπο: http://ec.europa.eu/health/ph_risk/committees/sct/sct_opinions_en.htm[11] ΕΕ L 292 της 13.11.1999, σ. 42.[12] Δήλωση από την ένωση παραγωγών οξυγονούχων διαλυτών - OSPA (Μάιος 2007) που κοινοποιήθηκε στην Επιτροπή και στα μέλη της ομάδας εργασίας για τους περιορισμούς.[13] Η γνώμη δημοσιεύεται στο δικτυακό τόπο: http://ec.europa.eu/health/ph_risk/committees/sct/sct_opinions_en.htm[14] ΕΕ C […] της […], σ. […].[15] Η γνώμη δημοσιεύεται στο δικτυακό τόπο: http://ec.europa.eu/health/ph_risk/committees/sct/sct_opinions_en.htm[16] ΕΕ C […] της […], σ. […].[17] Ευρωπαϊκή Ένωση Παραγωγών Λιπασμάτων.[18] Έγγραφο εργασίας των υπηρεσιών της Επιτροπής: «Έκθεση εκτίμησης αντικτύπου», διαθέσιμο στη διεύθυνση: http://ec.europa.eu/enterprise/chemicals/studies_en.htm[19] ΕΕ C […] της […], σ. […].[20] ΕΕ C […] της […], σ. […].[21] ΕΕ C […] της […], σ. […].[22] ΕΕ L 84 της 5.4.1993, σ. 1. Κανονισμός όπως τροποποιήθηκε με τον κανονισμό (EΚ) αριθ. 1882/2003 (ΕΕ L 284 της 31.10.2003, σ. 1).[23] ΕΕ L 292 της 13.11.1999, σ. 42.[24] ΕΕ C […] της […], σ. […].[25] ΕΕ L 262 της 27.9.1976,σ. 201. Οδηγία όπως τροποποιήθηκε τελευταία με την απόφαση 2006/139/ΕΚ της Επιτροπής (ΕΕ L 384 της 29.12.2006, σ. 94).[26] ΕΕ L 396 της 30.12.2006, σ. 1.[27] ΕΕ L 304 της 21.11.2003, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 162/2007 της Επιτροπής (ΕΕ L 51 της 20.2.2007, σ. 7).[28] ΕΕ L 183 της 29.6.1989, σ. 1. Οδηγία όπως τροποποιήθηκε με τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).[29] ΕΕ L 158 της 30.4.2004, σ. 50.[30] ΕΕ L 131 της 5.5.1998, σ. 11.